hotchpotch/miracl-hf-unified huggingface dataset:
วิทยาลัยบัณฑิตเอเซีย
วิทยาลัยบัณฑิตเอเซีย เป็นสถาบันอุดมศึกษาเอกชน ตั้งอยู่ในจังหวัดขอนแก่น ถนนประชาสโมสร ตำบลในเมือง อำเภอเมืองขอนแก่น ปัจจุบันกำลังก่อสร้างวิทยาเขตเมืองพล ที่อำเภอพล จังหวัดขอนแก่น บนเนื้อที่กว่า100ไร่
แรกเริ่มด้วยความคิดและปณิธานของ ศาสตราจารย์ ดร.นพ.กระแส ชนะวงศ์ ผู้ได้รับรางวัล รามอนแมกไซไซ สาขาผู้นำชุมชน เป็นผู้รับใบอนุญาตจัดตั้งวิทยาลัยบัณฑิตเอเซียที่จะขยายโอกาสทางการศึกษา และสร้างทางเลือกใหม่ของนักเรียนชั้นมัธยมศึกษาตอนปลายและนักศึกษาระดับประกาศนียบัตรวิชาชีพ ที่จะเข้าศึกษาต่อในสถาบันอุดมศึกษาที่มีคุณภาพ และสร้างทางเลือกใหม่ของนักเรียนนักศึกษา จึงกำหนดโครงการจัดตั้งสถาบันอุดมศึกษาเอกชน สังกัดทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 แก้ไขเพิ่มเติม พ.ศ. 2535 ซึ่งคณะกรรมการการอุดมศึกษาได้ประชุมอนุมัติให้จัดตั้งวิทยาลัยบัณฑิตเอเซียโดยนำความเห็นเสนอต่อนายประจวบ ไชยสาส์น รัฐมนตรีว่าการทบวงมหาวิทยาลัย (ในขณะนั้น) ให้ออกใบอนุญาตจัดตั้งวิทยาลัยตามประกาศที่ 3/2542 ลงวันที่ 26 กุมภาพันธ์ 2542
ต่อมาคณะกรรมการสภาวิทยาลัยบัณฑิตเอเซีย มีมติในการประชุมกรรมการสภาวิทยาลัย ครั้ง 1/2543 เมื่อวันที่ 15 มีนาคม 2543 ให้ย้ายสถานที่ตั้งวิทยาลัยบัณฑิตเอเซียจากอำเภอพล มายังสถานที่ตั้งแห่งใหม่ คือ เลขที่ 179/30 ถนนประชาสโมสร ตำบลในเมือง อำเภอเมืองขอนแก่น จังหวัดขอนแก่น ตามประกาศของทบวงมหาวิทยาลัย ลงวันที่ 11 เมษายน 2544 และเริ่มดำเนินการจัดการเรียนการสอนใน ปีการศึกษา 2545 เป็นต้นมา
พระเจ้าบรมวงศ์เธอ พระองค์เจ้ากัลยาณี
พระเจ้าบรมวงศ์เธอ พระองค์เจ้ากัลยาณี อาจหมายถึง
หทัยภัทร สมรรถวิทยาเวช
หทัยภัทร สมรรถวิทยาเวช เกิดวันที่ 9 ตุลาคม พ.ศ. 2533 เป็นนักแสดงละครโทรทัศน์หญิงชาวไทย ปัจจุบันจบการศึกษาระดับปริญญาตรีด้าน Tourism and Hotel Management Mahidol University International College (MUIC)
ฐกฤต ตวันพงค์
ฐกฤต เหมอรรณพจิต หรือ ฐกฤต ตวันพงค์ เป็นนักแสดงชาวไทย เมื่อเรียนจบ ปวช. จึงเข้ามาศึกษาต่อที่กรุงเทพฯ หลังเลิกเรียนทำงานเป็นเด็กเสิร์ฟที่ร้านราเม็ง เข้าสู่วงการบันเทิงโดยจากการชักชวนของ อุ๊บ วิริยะ มีผลงานครั้งแรกในภาพยนตร์เรื่อง "รักสุดท้ายป้ายหน้า" และมีผลงานสร้างชื่อเสียงจากละครเรื่อง "The Sixth Sense สื่อรักสัมผัสหัวใจ" และได้เซ็นสัญญาเป็นดาราในสังกัดสถานีโทรทัศน์ไทยทีวีสีช่อง 3
นกเงือกดินใต้
นกเงือกดินใต้ หรือ นกเงือกดินพันธุ์ใต้ หรือ นกเงือกดำโหนกเตี้ย
(; ; ชื่อพ้อง: "Bucorvus cafer") เป็นนกขนาดใหญ่ชนิดหนึ่ง ในวงศ์นกเงือก (Bucerotidae) จำพวกนกเงือกดิน
เป็นนกเงือกดินหนึ่งในสองชนิดที่ยังคงดำรงเผ่าพันธุ์อยู่มาจนถึงปัจจุบัน (หนึ่งชนิดสูญพันธุ์ไปแล้ว อีกหนึ่งชนิดที่ยังเหลืออยู่ คือ นกเงือกดินเหนือ ("B. abyssinicus"))
นกเงือกดินใต้ เป็นนกเงือกขนาดใหญ่ มีความยาวลำตัวและหางเกินกว่า 100 เซนติเมตร หรือ 1 เมตร ตัวพอ ๆ กับไก่งวง มีพฤติกรรมหากินและดำรงชีวิตเป็นหลักบนพื้นดิน แม้จะบินได้ก็ตาม เพราะมีนิ้วตีนที่สั้นทู่ไม่เหมาะแก่การเกาะจับกิ่งไม้ มีจะงอยปากใหญ่ ขาค่อนข้างยาวกว่านกเงือกชนิดอื่น บริเวณใบหน้ามีหนังสีแดงรอบตา ใต้คอมีถุงสีแดง ขนลำตัวและปีกมีสีดำ
จัดเป็นนกล่าเหยื่ออีกชนิดหนึ่ง เนื่องจากเป็นนกเงือกดินที่กินแต่เนื้อสัตว์อย่างเดียว กินสัตว์ต่าง ๆ เป็นอาหาร ทั้ง แมลง, สัตว์เลื้อยคลานขนาดเล็ก เช่น งู, จิ้งจก, กิ้งก่า รวมถึงเต่าบกขนาดเล็ก และรวมถึงกระต่ายป่า หรือสัตว์เลี้ยงลูกด้วยนมขนาดเล็กได้ด้วย
พบกระจายพันธุ์ตั้งแต่ีตอนเหนือของนามิเบียและแองโกลา, ทางตอนเหนือของแอฟริกาใต้, บุรุนดีและเคนยา โดยอาศัยอยู่ในพื้นที่ ๆ เป็นทุ่งหญ้าสะวันนาที่มีต้นไม้ขนาดใหญ่สำหรับการทำรัง โดยมีหญ้าไม่สูงแต่ขึ้นหนาทึบสำหรับหาอาหาร บางครั้งอาจพบเห็นออกหาอาหารเป็นกลุ่ม
เดวาล แพทริค
เดวาล ลอร์ดีน แพทริค () เกิดเมื่อวันที่ 31 กรกฎาคม พ.ศ. 2499 เป็นนักการเมืองสหรัฐอเมริกา และเป็นผู้ว่าการรัฐแมสซาชูเซตส์คนปัจจุบัน เขาเป็นลูกครึ่งชาวแอฟริกัน-อเมริกันคนแรกที่ได้เป็นผู้ว่าการรัฐแมสซาชูเซตส์ เขาเกิดและอาศัยอยู่กับแม่เพียงสองคน ในเขตเซาท์ไซด์ ในชิคาโก
วิลเลียม เวลด์
วิลเลียม ฟลอยด์ เวลด์ () เป็นนักการเมืองอเมริกันของพรรครีพับลิกัน และเป็นอดีตผู้ว่าการรัฐแมสซาชูเซตส์ เขาเป็นผู้ว่าการรัฐแมสซาชูเซตส์คนที่ 68 อยู่ในตำแหน่งเมื่อปี พ.ศ. 2534 - พ.ศ. 2540
วิลเลียม เวลด์ มีบรรพบุรุษคือ เอ็ดมุนด์ เวลด์ ซึ่งเขาเป็นนักเรียนในโรงเรียนฮาร์วาร์ด และนายพลสตีเฟน มินอต เวลด์ จูเนียร์ เป็นคนที่เข้าร่วมในสงครามใหญ่ๆ ในสงครามกลางเมืองสหรัฐอเมริกา
ดาโคตา จอห์นสัน
ดาโคตา จอห์นสัน (; เกิด 4 ตุลาคม ค.ศ. 1989) เป็นนางแบบแฟชั่นและนักแสดงชาวอเมริกัน
จอห์นสันเกิดในเมืองออสติน สหรัฐอเมริกา และเป็นลูกสาวของนักแสดงภาพยนตร์ชายดอน จอห์นสัน และนักแสดงภาพยนตร์หญิงเมลานี กริฟฟิธ ต่อมาได้เข้าวงการนางแบบแฟชั่นและนักแสดงตามพี่ชาย พี่สาว และความฝันของเธอ
งูแสมรัง
งูแสมรัง เป็นสกุลของงูพิษ จำพวกงูทะเลสกุลหนึ่ง ใช้ชื่อวิทยาศาสตร์ว่า "Hydrophis" (/ไฮ-โดร-พิส/) ในวงศ์งูพิษเขี้ยวหน้า (Elapidae) เป็นงูที่มีพิษร้ายแรงมากสกุลหนึ่ง พบกระจายพันธุ์ในน่านน้ำแถบอินโด-แปซิฟิก และตอนเหนือของออสเตรเลีย ตลอดจนในน่นน้ำไทยด้วยอีกจำนวนหนึ่ง
ผู้นำสูงสุดอิหร่าน
ผู้นำสูงสุดแห่งอิหร่าน (, ', แปลตามตัวอักษร ปราชญ์กฎหมายผู้พิทักษ์อิหร่าน หรือ , ', แปลตามตัวอักษร ผู้นำการปฏิวัติ) เป็นประมุขแห่งรัฐและผู้นำสูงสุดทางการเมืองและศาสนาของ สาธารณรัฐอิสลามอิหร่าน ตำแหน่งนี้ตั้งขึ้นโดยรัฐธรรมนูญของอิหร่านภายใต้หลักการของ Guardianship of the Islamic Jurists คำว่า ผู้นำ "สูงสุด" (Persian: , "vali-e faghih") เป็นการแสดงความนับถือ แต่ไม่ใช่ถ้อยคำจากรัฐธรรมนูญ ซึ่งเรียกว่า ผู้นำ เท่านั้น ("rahbar")
ตำแหน่งผู้นำนี้มีอำนาจสูงกว่าประธานาธิบดีอิหร่านและมีอำนาจแต่งตั้งผู้นำองค์กรที่สำคัญต่างๆ ของประเทศ ทั้งทางทหาร พลเรือน และตุลาการ แต่เดิมนั้นรัฐธรรมนูญระบุไว้ว่าผู้นำสูงสุดต้องเป็น "Marja'-e taqlid" ตำแหน่งสูงสุดทางกฎหมายศาสนาของ Usuli Twelver Shia Islam แต่ในประชามติแก้ไขรัฐธรรมนูญเมื่อ ค.ศ. 1989 ได้มีการแก้ไขให้ผู้นำสูงสุดไม่จำเป็นต้องมาจากผู้ดำรงตำแหน่งดังกล่าวอีกต่อไป
ในประวัติศาสตร์มีผู้ดำรงตำแหน่งนี้เพียงสองคนเท่านั้น คือ รูฮุลลอฮ์ โคมัยนี ซึ่งดำรงตำแหน่งตั้งแต่ ค.ศ. 1979 จนถึงแก่กรรมในตำแหน่งเมื่อ ค.ศ. 1989 และ อะลี คอเมเนอี ซึ่งดำรงตำแหน่งต่อมาถึงปัจจุบัน
ผู้นำสูงสุดมาจากการเลือกตั้งของ Assembly of Experts
ผู้นำสูงสุดมาจากการเลือกตั้งของ Assembly of Experts (, "Majles-e Khobregan") ซึ่งมีวาระการดำรงตำแหน่งได้ 8 ปี และไม่จำกัดจำนวนวาระที่ดำรงตำแหน่งต่อเนื่อง ผู้นำสูงสุดเป็นผู้บัญชาการกองกำลังแห่งอิหร่าน และเป็นผู้นำแห่งรัฐบาลทั้งสามสาขา ทั้งตุลาการ นิติบัญญัติ และบริหาร
ผู้นำสูงสุดแต่งตั้งโดยตรง (หรือ แต่งตั้งโดยพิธี) และดูแลตำแหน่งดังต่อไปนี้
การประกาศสงครามและการสงบศึกต้องกระทำโดยผู้นำสูงสุดพร้อมกับสองในสามของรัฐสภา Majles
โดก แคมป์เบล
โดก เชอริดาน แคมป์เบลเคยดำรงตำแหน่งประธานแห่งวิทยาลัยรัฐฟลอริดาสำหรับผู้หญิง ระหว่างปี 1941 ถึง 1957.
แคมป์เบลนั้นกำเนินดขึ้นในบริเวณใกล้กับ วัลดอร์น, ใน สกอตต์ คันทรี วันที่ 16 ตุลาคม 1888 เป็นลูกคนแรกใน 6 คนของเอ็ดวาร์ดและเอลิซาเบธ แคมป์เบล ชื่อของเขาได้รับการตั้งชื่อตามชื่อของลุงของเขา (ซามูเอล โดก)
หลังจากสำเร็จการศึกษษในระดับ high school เขาได้รับใบประกอบวิชาชีพครู อย่างไรก็ตามเขาเข้าศึกษาต่อที่ Ouachita Baptist College ใน อาร์คาเดลเฟีย,อาร์คันซอ ระหว่างนั้นเขาดำรงตำแหน่งเป็นประธานของห้องและจบการศึกษาหลักสูตรศิลปกรรมศาสตร์บัณฑิต สาขาดนตรีและสุนทรพจน์ในปี 1911
ธงชาติสหพันธ์สาธารณรัฐสังคมนิยมยูโกสลาเวีย
ธงชาติสหพันธ์สาธารณรัฐสังคมนิยมยูโกสลาเวีย เป็นธงแถบตามยาว สีนำเงิน, สีขาว, และสีแดง ธงชาติ และ ธงพาณิชย์ เป็นธงสามสีพื้นสีอุดมการณ์ร่วมสลาฟ (Pan-Slavic colours) ธงสามสีพื้นสีอุดมการณ์ร่วมสลาฟ ประกาศใช้ที่กรุงปราก สาธารณรัฐเช็ก เมื่อปี พ.ศ. 2391
รูปแบบธงได้รับอิทธิพลจากสมัยราชอาณาจักรยูโกสลาเวีย เมื่อ พ.ศ. 2461 ในปี พ.ศ. 2486 ได้มีการเพิ่มดาวสีแดงตรงกลางธง สื่อถึงชัยชนะของกองทัพปาร์ติซานชาวเซิร์บในสงครามโลกครั้งที่ 2 ซึงดาวแดงบนธงชาติในยุคสหพันธรัฐประชาธิปไตยขณะนั้นมีขนาดที่โตกว่าที่ใช้ในธงแบบปัจจุบัน ในภายหลังจากการสถาปนาสหพันธ์สาธารณรัฐ ได้มีการแก้ไขแบบดาวบนธงชาติเป็นดาวสีแดงขอบทอง ธงผืนดังกล่าวได้ใช้จนถึงช่วงการล่มสลายของยูโกสลาเวีย
หลังสิ้นสุดสงครามโลกครั้งที่ 2 สันนิบาตคอมมิวนิสต์แห่งยูโกสลาเวียได้มีอำนาจในการปกครองประเทศในปี ค.ศ. 1945 จึงได้มีการแบ่งเขตการปกครองเป็น 6 สาธารณรัฐย่อย มีธงชาติ และ ตราแผ่นดินของแต่ละแห่งในช่วงเวลาดังกล่าวนี้เอง ธงในแต่สาธารณรัฐของยูโกสลาเวียนั้นจะอ้างอิงบริบททางประวัติศาสตร์, ส่วนใหญ่จะอิงกับแบบธงสีอุดมการณ์ร่วมสลาฟ ประกอบดาวแดงขอบทองของลัทธิคอมมิวนิสต์ก็ได้ถูกเพิ่มเข้ามาในธงชาติแต่ละสาธารณรัฐ ยกเว้นในสาธารณรัฐทั้ง 2 แห่ง คือ บอสเนียและเฮอร์เซโกวินา และ มาซีโดเนีย ที่ใช้ธงพื้นสีแดงล้วน.
คณิน ชอบประดิถ
คณิน ชอบประดิถ เกิดวันที่ 9 พฤศจิกายน พ.ศ. 2533 เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 สำเร็จการศึกษาจากคณะบริหารธุรกิจ มหาวิทยาลัยธุรกิจบัณฑิตย์
รายชื่อจังหวัดในประเทศไทยเรียงตามผลิตภัณฑ์มวลรวมภายในจังหวัดต่อหัว
บทความนี้แสดงรายชื่อจังหวัดของประเทศไทยเรียงตามผลิตภัณฑ์มวลรวมภายในจังหวัด ณ ราคาตลาด ต่อหัวต่อหนึ่งปี (Gross Provincial Product at Current Market Price per capita) ของแต่ละปี ข้อมูลโดยสำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี
ไชนาเรดิโออินเตอร์เนชันแนล
China Radio International (CRI), (; ก่อนหน้านี้เรียกว่า Radio Beijing และชื่อแรกก่อตั้งคือ Radio Peking) ก่อตั้งขึ้นเมื่อ 3 ธันวาคม ค.ศ. 1941 เป็นสถานีวิทยุกระจายเสียงนานาชาติของรัฐบาลสาธารณรัฐประชาชนจีน ปัจจุบันมีสำนักงานใหญ่อยู่ที่ Babaoshan ตำบลหนึ่งในกรุงปักกิ่ง
CRI แสดงจุดยืนของรัฐบาลจีนในทางการเมือง อาทิ ฐานะทางการเมืองของไต้หวัน ดาไลลามะ ฯลฯ CRI พยายามส่งเสริมความสัมพันธ์อันดีระหว่างจีนและนานาอารยประเทศ ในฐานะเครื่องมือในการโฆษณาต่อชาวโลกเช่นเดียวกับ Voice of America, BBC World Service และ Radio Australia CRI มีบทบาทสำคัญในกลยุทธ soft power ของรัฐบาลจีน
CRI มีสำนักงานในต่าปงระเทศ 30 แห่งและกระจายเสียงรายการ 1,520 ชั่วโมงต่อวัน (24 ชั่วโมงเป็นภาษาอังกฤษ) ประกอบไปด้วย ข่าว เรื่องราวปัจจุบัน สารคดี การเมือง เศรษฐกิจ วัฒนธรรม วิทยาศาสตร์และเทคโนโลยี เครื่องส่งคลื่นสั้นกว่า 50 เครื่องใช้ในการกระจายเสียงไป ซึ่งครอบคลุมพื้นที่ส่วนใหญ่ของโลก ทั้งยังกระจายเสียผ่านอินเทอร์เน็ตและดาวเทียมอีกด้วย บางรายการถูกกระจายเสียงต่อผ่านวิทยุเอฟเอ็มและเอเอ็มท้องถิ่นทั่วโลก
จีนเริ่มมีวิทยุในคริสต์ทศวรรษ 1920 และ 1930 แต่มีเพียงไม่กี่ครอบครัวเท่านั้นที่มีเครื่องรับวิทยุ ไม่กี่เมืองเท่านั้นที่มีสถานีวิทยุเอกชน การใช้วิทยุส่วนใหญ่เป็นไปเพื่อจุดประสงค์ทางการเมือง โดยเฉพาะในระดับท้องถิ่น
พรรคคอมมิวนิสต์จีนเริ่มใช้วิทยุใน Yanan เมื่อเดือนมีนาคม ค.ศ. 1940 โดยเครื่องส่งที่นำเข้ามาจากมอสโค Xinhua New Chinese Radio (XNCR) ออกอากาศจาก Yanan เมื่อ 30 ธันวาคม ค.ศ. 1940 XNCR ขยายพื้นที่การส่งออกไปเป็นวงกว้างหลัง ค.ศ. 1945 และเริ่มมีรายการที่เป็นรูปร่างแบบแผน ซึ่งประกอบไปด้วย ข่าว ประกาศจากราชการ เรื่องเกี่ยวกับสงคราม ศิลปะ และวรรณกรรม
การกระจายเสียงในภาคภาษาอังกฤษเริ่มขึ้นเมื่อง 11 กันยายน ค.ศ. 1947 จากถ้ำแห่งหนึ่งใน Shahe ในเทือกเขา Taihang Mountains, ขณะที่จีนกำลังอยู่ระหว่างสงครามกลางเมือง การกระจายเสียงป่าวประกาศให้โลกรู้ถึงมุมมองทางการเมืองและวัฒนธรรมของจีน และพื้นที่ที่ยึดมาได้ใหม่จากสงคราม สถานีได้ย้ายออกจากเทือกเขา Taihang ไปยังเมืองหลวงกรุงปักกิ่งเมื่อมีการก่อตั้งสาธารณรัฐประชาชนจีนเมื่อ ค.ศ. 1949 ได้เปลี่ยนชื่อเป็น Radio Peking เมื่อ 10 เมษายน ค.ศ. 1950 และ Radio Beijing ใน ค.ศ. 1983 เมื่อวันที่ 1 มกราคม ค.ศ. 1993 จึงเปลี่ยนชื่ออีกครั้งเป็น China Radio International เพื่อป้องกันความสับสนกับวิทยุท้องถิ่นในปักกิ่ง
China Radio International กระจายเสียงในภาษาต่างๆ ต่อไปนี้
การกระจายเสียงในภาษา Tibetan, Uygur และ Kazakh เป็นการดำเนินการร่วมกับสถานีท้องถิ่น (Tibet People's Broadcasting Station and Xinjiang People's Broadcasting Station)
ตราแผ่นดินของสหพันธ์สาธารณรัฐสังคมนิยมยูโกสลาเวีย
ตราแผ่นดินของสหพันธ์สาธารณรัฐสังคมนิยมยูโกสลาเวีย ประกอบไปด้วยรูปคบเพลิง5อัน สื่อถึงสาธารณรัฐในยูโกสลาเวีย หมายถึง พี่น้องร่วมชาติ และ เอกภาพ เหนือคบเพลิงมีรูปดาวแดงขอบทอง รองรับด้วยรวงข้าวสาลีประกอบแถบแพรสีฟ้า ภายในแถบจารึกว่า "29-XI-1943" 29 พฤศจิกายน ค.ศ. 1943 ซึ่งเป็นวันที่ได้จัดการประชุมสภาแห่งชาติปลดปล่อยยูโกสลาเวีย ครั้งที่ 2 จัดขึ้นที่เมืองJajce ช่วงระหว่างสงครามโลกครั้งที่ 2 วันดังกล่าวถือว่าเป็นวันสถาปนาสหพันธ์สาธารณรัฐ (ภายหลังสงครามโลก ได้มีการเฉลิมฉลองวันดังกล่าว)
จามาล อุดดีน อัล-อัฟกานี
จามาล อุดดีน อัล-อัฟกานี (Jamal ad-Din al-Afghani) เป็นนักคิดเจ้าของลัทธิรวมกลุ่มอิสลามและเป็นปัญญาชนคนสำคัญในโลกอิสลาม เกิดเมื่อ พ.ศ. 2382 ใกล้กับเมืองฮะมะดันในอิหร่านตะวันตก และเข้าศึกษาทางด้านอิสลามที่สำนักอิสลามนิกายชีอะห์ในอิรัก ก่อนจะเผยแพร่ลัทธิรวมกลุ่มอิสลาม เพื่อฟื้นฟูศาสนาอิสลามให้เป็นหนึ่งเดียวกันทั้งโลก ใน พ.ศ. 2400 เขาได้เดินทางไปอินเดีย และได้เห็นเหตุการณ์กบฏซีปอย ทำให้เขารู้สึกเกลียดชังอังกฤษ เขาได้เดินทางไปอัฟกานิสถานและสนับสนุนให้อัฟกานิสถานต่อสู้กับอังกฤษ แต่ไม่สำเร็จจึงถูกเนรเทศออกมา
จากนั้นจามาลได้ไปเผยแพร่ศาสนาในอียิปต์ ซึ่งความเชื่อของเขาได้รับความนิยมมาก แต่ในที่สุด เขาถูกขับออกจากอียิปต์เพราะเข้าไปเกี่ยวข้องกับการเมือง โดยสนับสนุนให้ข้าหลวงอิสมาอีลสละบัลลังก์ให้เตาฟีก บุตรชาย และสนับสนุนให้ชาวอียิปต์ต่อต้านตะวันตก เมื่ออกจากอียิปต์เขาเดินทางไปยังไฮเดอราบาดและเขียนบทความโจมตีเซอร์ไซยิด อาหมัด ข่านที่นิยมอังกฤษ เขาจึงถูกจำคุกที่กัลกัตตา เมื่อพ้นโทษจึงเดินทางไปปารีสและออกหนังสือพิมพ์ต่อต้านอังกฤษ ภายหลังได้เดินทางไปรัสเซียและอิหร่าน แต่ก็ถูกปฏิเสธจากรัฐบาลเหล่านี้ จามาลจึงตั้งองค์กรลับและออกใบปลิวต่อต้านรัฐบาลที่ยอมให้สัมปทานแก่ตะวันตก
ในบั้นปลายชีวิต เขาได้เดินทางไปยังออตโตมานใน พ.ศ. 2435 เพื่อพบกับสุลต่านอับดุล ฮามิดที่ 2 ในระยะแรก สุลต่านสนับสนุนเขา แต่ภายหลังเมื่อสุลต่านพบว่าจามาลไม่ได้จงรักภักดีต่อพระองค์อย่างแท้จริงจึงสั่งกักบริเวณจนเขาถึงแก่กรรมด้วยโรคมะเร็งเมื่อ 9 มีนาคม พ.ศ. 2439 แม้ว่าจามาลจะใช้เวลาส่วนใหญ่ในการเกลี้ยกล่อมผู้นำมุสลิมต่างๆต่อต้านตะวันตกแต่ไม่สำเร็จ แต่คนรุ่นต่อมาได้นำความคิดของเขามาใช้จนเกิดเป็นขบวนการภราดรภาพอิสลามในอียิปต์
วิภาวรรณ พาวิทยลาภ
วิภาวรรณ พาวิทยลาภ เป็นทั้งนักธุรกิจ และนักกีฬาขี่ม้ามาราธอนหญิงทีมชาติไทย ผู้เข้าแข่งขันรายการระดับโลก เธอเป็นแชมป์รายการ สุลต่านมิซานคัพ 2 สมัย และเป็นหนึ่งในนักกีฬาสองคนแรกของไทยที่เข้าร่วมแข่งรายการ เอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่สาธารณรัฐเช็ก
ด้านบทบาทผู้บริหาร วิภาวรรณเป็นกรรมการผู้จัดการบริษัท เบนซ์เพชรรัตน์ จำกัด
เดือนมิถุนายน พ.ศ. 2554 ในการแข่งมาเลเซีย-ไทยแลนด์โอเพนเอนดูรานซ์ชาลเลนจ์โทรฟี 2011 ครั้งที่ 2 สนามที่ 2 ที่ประเทศมาเลเซีย วิภาวรรณเข้าสู่เส้นชัยได้อันดับ 1 ในประเภททีม และได้อันดับ 3 ของประเภทบุคคล และในเดือนตุลาคม ของปีเดียวกัน วิภาวรรณเป็นหนึ่งในตัวแทนประเทศไทยเข้าแข่งขันรายการสุลต่านคัพ 2011 ที่จัดขึ้น ณ รัฐตรังกานู ประเทศมาเลเซีย ซึ่งเธอได้เป็นแชมป์ของประเภทบุคคลหญิง โดยได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน ต่อมา ในวันที่ 23 ตุลาคม พ.ศ. 2555 วิภาวรรณได้เป็นแชมป์รายการสุลต่านมิซานคัพ 2012 ในประเภทบุคคลหญิงอีกสมัยติดกัน และได้รับถ้วยพระราชทานจากสมเด็จพระราชาธิบดีสุลต่าน มีซาน ไซนัล อาบิดีน
พ.ศ. 2556 วิภาวรรณ ได้เป็นตัวแทนทีมชาติไทยเข้าแข่งขันรายการ ฟรอนเทนบูลเอ็นดูรานซ์ไรซ์ 2013 ลีแกรนด์ปาร์เก ระยะทาง 90 กิโลเมตร โดยรายการนี้ วิภาวรรณได้อันดับ 3 ตลอดจนเธอยังได้เข้าแข่งขันรายการ ดูแลนด์เอ็นดูรานซ์ไรซ์ 2013 ระยะทาง 120 กิโลเมตร ที่ประเทศฝรั่งเศส ด้วยเช่นกัน และในปีเดียวกันนี้ เธอผ่านการคัดเลือกเข้าสู่การแข่งเอฟอีไอโอเพนยูโรเปียนเอ็นดูแรนซ์แชมเปียนชิพ 2013 ที่จัดขึ้นในช่วงเดือนกันยายน ณ เมืองโมสต์ สาธารณรัฐเช็ก
เพลงชาติราชอาณาจักรยูโกสลาเวีย
เพลงชาติราชอาณาจักรยูโกสลาเวีย () กำเนิดขึ้นในปี ค.ศ. 1918 ภายหลังจากการรรวมตัวของรัฐแห่งชาวสโลวีน โครแอต และเซิร์บที่เพิ่งก่อตั้งขึ้น และ ราชอาณาจักรเซอร์เบียที่เป็นราชอาณาจักรอิสระ โดยราชอาณาจักรมอนเตเนโกรตกไปอยู่ภายใต้การปกครองของเซอร์เบียก่อนหน้านั้นแล้ว ได้ใช้เนื้อร้องที่ผสมกันระหว่าง เนื้อเพลงที่ตัดตอนจากเพลง โบเช ปราฟเด (ภาษาเซอร์เบีย), ลิเยปา นาชา โดโมวีโน (ภาษาโครเอเชีย) และ Naprej zastava slave (ภาษาสโลวีเนีย) โดยใช้จนถึง ค.ศ. 1929
กรีฑาในซีเกมส์ 2013
กรีฑาในซีเกมส์ 2013 เป็นการแข่งขันกรีฑาในการแข่งขัน ซีเกมส์ 2013 จัดการแข่งขันขึ้นระหว่างวันที่ 15-19 ธันวาคม 2556 ชิงเหรียญทองกันทั้งหมด 47 เหรียญทอง จาก 46 ประเภทการแข่งขัน
ราชมงคลเกมส์ ครั้งที่ 30
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 30 (อีสานเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 31 มกราคม - 7 กุมภาพันธ์ พ.ศ. 2557 ณ สนามกีฬากลาง มหาวิทยาลัยเทคโนโลยีราชมงคลอีสาน จังหวัดนครราชสีมา
การแข่งขันกีฬาราชมงคลเกมส์ ครั้งที่ 30 (อีสานเกมส์) มีสัญลักษณ์ประจำการแข่งขันเป็นรูปคน
แนวความคิดในการออกแบบตราสัญลักษณ์ ใช้องค์ประกอบในการสื่อความหมาย ซึ่งมีความหมายดังนี้
- สีน้ำเงิน ( ) เป็นสีประจำ มหาวิทยาลัยเทคโนโลยีราชมงคลธัญบุรี
- สีเขียว ( )เป็นสีประจำ มหาวิทยาลัยเทคโนโลยีราชมงคลกรุงเทพ
-สีม่วง ( ) เป็นสีประจำ มหาวิทยาลัยเทคโนโลยีราชมงคลพระนคร
- สีแดงเลือดนก ( )เป็นสีประจำ มหาวิทยาลัยเทคโนโลยีราชมงคลรัตนโกสินทร์
-สีน้ำเงินเทอร์ควอยส์ (น้าเงินทะเล) ( )เป็นสีประจำ มหาวิทยาลัยเทคโนโลยีราชมงคลตะวันออก
- สีทอง ( ) เป็นสีประจำ มหาวิทยาลัยเทคโนโลยีราชมงคลสุวรรณภูมิ
- สีน้ำตาลทอง ( )เป็นสีประจำ มหาวิทยาลัยเทคโนโลยีราชมงคลล้านนา
- สีเหลือง ( ) เป็นสีประจำ มหาวิทยาลัยเทคโนโลยีราชมงคลศรีวิชัย
- สีแสด ( ) เป็นสีประจำ มหาวิทยาลัยเทคโนโลยีราชมงคลอีสาน
แนวคิดสัญลักษณ์นำโชค
สัญลักษณ์นำโชคเป็นแมวโคราช หรือแมวสีสวาด หรือ แมวมาเลศ หรือสำหรับเพศผู้ อาจเรียกว่าแมวดอกเลา ถือคบเพลิงรูปแคน เปลวเพลิงเป็นสีประจำมหาวิทยาลัยเทคโนโลยีราชมงคลทั้ง 9 แห่ง แต่งกายด้วยเสื้อผ้าอีสานอันโดดเด่นจากจังหวัดต่าง ๆ ในภาคอีสาน ที่วิทยาเขตของมหาวิทยาลัยเทคโนโลยีราชมงคลอีสานตั้งอยู่ แมวโคราชเป็นหนึ่งในพันธุ์แมว ๑๗ พันธุ์ที่ตามความเชื่อจากบันทึกสมุดข่อยจารึกไว้ กล่าวว่า จะบันดาลโชคลาภ ความดี ความเจริญงอกงาม ให้เกิดกับผู้เลี้ยงและผู้พบเห็น ดังที่พจนานุกรมอีสานเรียกว่า ค้ำคูณ จึงเป็นการประกันได้ว่าผู้ร่วมกิจกรรมครั้งนี้จะประสบโชคดี มีโชคลาภเจริญงอกงามเป็นมงคลแก่ชีวิตสืบไป
กีฬามหาวิทยาลัยเทคโนโลยีราชมงคลแห่งประเทศมีมหาวิทยาลัยเข้าร่วมทั้ง 9 มหาวิทยาลัย ดังนี้
สรุปผลการแข่งขัน
ไนน์มิวส์
ไนน์มิวส์ () เป็นเกิร์ลกรุปหญิงของประเทศเกาหลีใต้ สังกัดค่ายสตาร์เอมไพร์เอ็นเตอร์เทนเมนต์ ที่มีระบบการเข้าออกของสมาชิกแบบจบการศึกษาและรับนักเรียนใหม่ กลุ่มเปิดตัวครั้งแรกในเพลง "No Playboy" ในปี ค.ศ. 2010 โดยมีสมาชิกทั้งหมดสี่คนคือ คย็องรี, ฮเยมี, โซจิน และกึมโจ ในอดีตสมาชิกมีทั้งหมดสิบคนคือ บีนี, รานา, แจคย็อง, อีเซม, เซรา, อึนจี, อียูแอริน, มินฮา,ฮย็อนอา และซ็องอา
ชื่อ "ไนน์มิวส์" มาจากเทพปกรณัมกรีกเกี่ยวกับเทพธิดาเก้านาง
รักแปดพันเก้า
รักแปดพันเก้า เป็นละครซีรีส์แนวซิทูเอชั่น-ดราม่าที่นำเสนอความรักหลากหลายรูปแบบ ผลิตโดย บริษัท เอ็กแซ็กท์ จำกัด (ปี 1) และ บริษัท ซีเนริโอ จำกัด (ปี 2) บทโทรทัศน์โดย กษิดินทร์ แสงวงศ์ (เฉพาะปี 1), ศุภกร เหรียญสุวรรณ (เฉพาะปี 2), พิมพ์มาดา พัฒนอลงกรณ์, พฤกษ์ เอมะรุจิ (เฉพาะปี 1), ตรึงตา โฆษิตชัยมงคล, สกล วงษ์สินธุ์วิเสส (เฉพาะปี 2) กำกับการแสดงโดย จิรศักดิ์ โย้จิ้ว (เฉพาะปี 1), สิริวิทย์ อุปการ (ปี1,2) อำนวยการสร้างโดย ถกลเกียรติ วีรวรรณ, นิพนธ์ ผิวเณร นำแสดงโดย ภูธเนศ หงษ์มานพ, น้ำทิพย์ จงรัชตวิบูลย์, อรรถพร ธีมากร, ณวัฒน์ กุลรัตนรักษ์ ออกอากาศครั้งแรกทางสถานีโทรทัศน์โมเดิร์นไนน์ในปี พ.ศ. 2547-พ.ศ. 2548 ทุกวันอาทิตย์ เวลา 18.00 น.
กีฬาแบดมินตันในซีเกมส์ 2013
แบดมินตันในซีเกมส์ 2013 เป็นการแข่งขันแบดมินตัน ในการแข่งขันซีเกมส์ 2013 สนามแข่งอยู่ที่กรุงเนปยีดอ ประเทศพม่า ระหว่างวันที่ 10-14 ธันวาคม 2556
สงครามสี่สิบปี
สงครามสี่สิบปี (; ) หรือ สงครามพม่ามอญ (Mon-Burmese War) หรือ สงครามหงสาอังวะ (Ava-Pegu War) เป็นการขัดกันทางทหารระหว่างฝ่ายพม่า คือ อาณาจักรอังวะ กับฝ่ายมอญ คือ อาณาจักรหงสาวดี ตั้งแต่ปี 1385 ถึงปี 1424 โดยรบรากันเป็นสองช่วงแยกกัน คือ ช่วงปี 1385 ถึงปี 1391 แล้วหย่าศึกกันตั้งแต่ปี 1391 ถึงปี 1404 จึงกลับมาสับประยุทธ์กันอีกตั้งแต่ปี 1404 ถึงปี 1424 สมรภูมิหลักนั้นปัจจุบันอยู่ในพม่าตอนล่าง พม่าตอนบน ชาน และยะไข่ สงครามคราวนี้สิ้นสุดลงโดยที่ต่างฝ่ายต่างไม่อาจเอาชัยเหนือกัน กรุงหงสาวดีสามารถรักษาเอกราชไว้ได้ ขณะที่กรุงอังวะจำต้องเลิกล้มความพยายามที่จะสถาปนาอาณาจักรพุกามขึ้นอีกครั้ง
พระเจ้าฝรั่งมังศรีชวาแห่งกรุงอังวะ อาศัยช่วงที่กรุงหงสาวดีประสบปัญหาการสืบราชสันตติวงศ์เข้ารุกรานกรุงหงสาวดี เกิดเป็นสงครามตั้งแต่ราวปี 1384 ถึงปี 1386 พระยาน้อย เจ้าชายผู้ทรงพระเยาว์ เสวยราชย์เป็นพระเจ้ากรุงหงสาวดีพระองค์ใหม่ ทรงพระนาม "พระเจ้าราชาธิราช" ทรงได้รับความช่วยเหลือจากแม่ทัพนายกองผู้มากความสามารถหลายนาย เช่น สมิงนครอินทร์ และสมิงอายมนทะยา เป็นเหตุให้กรุงหงสาวดีสามารถตีโต้การรุกรานของกรุงอังวะได้หลายครั้ง ในปี 1391 กรุงอังวะจึงขอหย่าศึก การพักรบดำเนินมาจนถึงปี 1404
สงครามช่วงที่สองเนื่องจากกรุงอังวะผจญปัญหาการสืบราชบัลลังก์เช่นกัน พระเจ้าราชาธิราชจึงใช้โอกาสนี้ยกทัพเรือจำนวนมหาศาลขึ้นสู่พม่าตอนเหนือเมื่อปี 1404 กรุงอังวะต่อต้านไว้ได้ พระเจ้าราชาธิราชแห่งกรุงหงสาวดี กับพระเจ้าฝรั่งมังฆ้อง แห่งกรุงอังวะ จึงทรงพักรบกันในปี 1406 แต่ไม่ถึงหนึ่งปี ในปี 1406 นั้นเอง กรุงอังวะก็หันกลับมารุกรานกรุงหงสาวดีเพื่อขยายดินแดนต่อ สามารถยึดดินแดนหลายแห่งในตอนเหนือ คือ กะเล กับโม่ญี่น รวมถึงดินแดนภาคตะวันตก คือ ยะไข่ ฝ่ายมอญเห็นว่าไม่อาจปล่อยให้พม่ามีกำลังกล้าแข็งได้อีกต่อไปจึงเข้าทำสงครามด้วย ครั้นปี 1407 กองทัพมอญขับพม่าออกจากยะไข่ได้สิ้น ทั้งยังได้พันธมิตร คือ แสนหวี ซึ่งเข้าล่มหัวจมท้ายด้วยเพราะประสงค์จะหยั่งทราบความทะเยอทะยานของฝ่ายพม่า
ระหว่างปี 1407 ถึงปี 1413 กรุงอังวะจำต้องสู้หลายจุด คือ สู้แสนหวีทางเหนือ สู้หงสาวดีทางใต้ และสู้ยะไข่ทางตะวันตก กระนั้นภายในปี 1413 ทัพอังวะซึ่งนำโดยมังรายกะยอชวา โอรสพระเจ้าฝรั่งมังฆ้อง เริ่มรุกและกลับได้เปรียบ โดยสามารถปราบปรามแสนหวีและพันธมิตรจากราชวงศ์หมิงได้ ทั้งยังสามารถเคลื่อนพลเต็มรูปแบบเข้าสู่กรุงหงสาวดีได้ในปี 1414 จนมีชัยเหนือดินดอนสามเหลี่ยมอิรวดีได้ในปี 1415 ส่งผลให้พระเจ้าราชาธิราชต้องเสด็จลี้ภัยจากกรุงหงสาวดีไปยังเมาะตะมะ ทว่า มังรายกะยอชวาถึงแก่พระชนม์ในระหว่างรบเสียก่อนเมื่อเดือนมีนาคม 1417
เมื่อสิ้นมังรายกะยอชวาแล้ว ทั้งพม่าและมอญก็เหนื่อยหน่ายกับสงคราม การรบสองครั้งหลังจากนั้นมา คือ ช่วงปี 1417 ถึง 1418 และช่วงปี 1423 และ 1424 เป็นไปอย่างอิดเอื้อน ในช่วงปี 1421 ถึง 1422 ผู้นำของทั้งสองฝ่าย คือ พระเจ้าราชาธิราชและพระเจ้าฝรั่งมังฆ้องก็สวรรคตทั้งสองพระองค์ การรบหนสุดท้ายมีขึ้นในเดือนพฤศจิกายน 1423 เมื่อ มังศรีสู โอรสของพระเจ้าฝรั่งมังฆ้อง เสด็จขึ้นสืบราชสมบัติต่อ ทรงพระนาม "พระเจ้าฝรั่งมังศรี" หรือ "พระเจ้าสีหตูแห่งอังวะ" แล้วกรีธาทัพล่วงมายังอาณาจักรมอญระหว่างที่ยังวุ่นวายกันเรื่องสืบราชบัลลังก์ พระนางเชงสอบู จึงยอมสมรสกับพระเจ้าฝรั่งมังศรีเพื่อหย่าศึก ทัพพม่าถอยคืนไปในต้นปี 1424 เป็นอันยุติสงครามยาวนานสี่สิบปี
มวยสากลสมัครเล่นในซีเกมส์ 2013
มวยสากลสมัครเล่นในซีเกมส์ 2013 เป็นการแข่งขันมวยสากลสมัครเล่นในการแข่งขันซีเกมส์ 2013 จัดการแข่งขันขึ้นระหว่างวันที่ 8–15 ธันวาคม 2556 ที่สนามกีฬา วันนา ทิคดี้ บ็อกซิง อินดอร์ เนปยีดอ ประเทศพม่า
ราชรัฐเซอร์เบีย
ราชรัฐเซอร์เบีย () เป็นราชรัฐเอกราชในคายสมุทรบอลข่าน ก่อตั้งขึ้นภายหลังจากการปฏิวัติเซอร์เบีย ช่วงระหว่างการลุกฮือของชาวเซิร์บ ค.ศ. 1804 (ครั้งที่ 1) และ ค.ศ. 1817 (ครั้งที่ 2) โดยมีลาน ออเบรนอวิชที่ 1 ได้ขึ้นครองราชย์ในฐานะเจ้าชายแห่งราชรัฐเซอร์เบีย
รัฐผู้พิทักษ์แห่งเซอร์เบีย
รัฐผู้พิทักษ์แห่งเซอร์เบีย (; ) เรียกอีกอย่างหนึ่งว่า ระบอบเนดิก เป็นรัฐหุ่นเชิดของนาซีเยอรมัน
มวยในซีเกมส์ 2013
มวยในซีเกมส์ 2013 เป็นการแข่งขันมวยในการแข่งขันซีเกมส์ 2013 จัดการแข่งขันขึ้นระหว่างวันที่ 12–21 ธันวาคม 2556 ที่สนามกีฬา วันนา ทิคดี้ บ็อกซิง อินดอร์ เนปยีดอ ประเทศพม่า
กีฬาหมากรุกในซีเกมส์ 2013
กีฬาหมากรุกในซีเกมส์ 2013 จัดการแข่งขันขึ้นที่โรงแรมซาบูธีรี ในกรุงเนปยีดอ ประเทศพม่า ระหว่างวันที่ 14–21 ธันวาคม 2556
แก้วกัลยา กมุลทะลา
แก้วกัลยา กมุลทะลา เป็นนักกีฬาวอลเลย์บอลหญิงทีมชาติไทย และเป็นผู้สร้างผลงานที่โดดเด่น ให้แก่สังกัดสโมสรไอเดีย-ขอนแก่น ร่วมกับทัดดาว นึกแจ้ง
แก้วกัลยา กมุลทะลา เป็นนักวอลเลย์บอลตำแหน่งบอลเร็ว จากโรงเรียนหนองเรือวิทยา โดยเธอได้รับการฝึกสอนจากอาจารย์บรรจง สมบัติ เช่นเดียวกับทัดดาว นึกแจ้ง ทั้งนี้ แก้วกัลยาเป็นนักศึกษาระดับปริญญาตรี สาขาการจัดการ มหาวิทยาลัยภาคตะวันออกเฉียงเหนือ
ในการแข่งกีฬามหาวิทยาลัยแห่งประเทศไทย ครั้งที่ 36 แก้วกัลยาได้เป็นหนึ่งในนักกีฬาวอลเลย์บอลผู้เข้าแข่งขันให้แก่มหาวิทยาลัยภาคตะวันออกเฉียงเหนือ
พ.ศ. 2556 แก้วกัลยาได้มีโอกาสเข้าร่วมการแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย โดยเธอได้ช่วยให้ทีมไทยเป็นฝ่ายชนะทีมญี่ปุ่นที่ 3-0 เซต และเข้าสู่รอบ 8 ทีมสุดท้ายในฐานะแชมป์กลุ่ม ปีเดียวกันนี้ ในการแข่งวอลเลย์บอลเวิลด์กรังด์ปรีซ์ 2013 แก้วกัลยาได้มีโอกาสร่วมทีมวอลเลย์บอลหญิงทีมชาติไทยชุดใหญ่ ที่ซึ่งเธอได้มีส่วนช่วยให้ทีมไทยชนะทีมชาติแอลจีเรียที่ 3-0 เซต
ด้านชีวิตส่วนตัว แก้วกัลยาชอบอ่านหนังสือการ์ตูน ทานอาหารไทย ชมภาพยนตร์ตลก ฟังเพลงเค-ป็อป และกีฬาอื่นที่ชอบคือฟุตบอล
สายโทไซ (เคียวโตะ)
สายโทไซ (東西線) เป็นเส้นทางของรถไฟใต้ดินเทศบาลเคียวโตะ ในนครเคียวโตะ จังหวัดเคียวโตะ ประเทศญี่ปุ่น ดำเนินการโดย การคมนาคมเทศบาลเคียวโตะ สถานีปลายทาง ได้แก่ สถานีโรกุจิโซ และ สถานีอุซุมะสะเทนจินคะวะ จำนวนผู้โดยสาร 120,000 คนต่อวัน มีระยะทาง 17.5 กิโลเมตร ใช้ราง เป็นทางคู่ กระแสไฟฟ้าตรง 1,500 โวลต์
อาลิกันเต
อาลิกันเต () หรือ อาลากันต์ () ทั้งสองชื่อเป็นชื่อทางการของนครและเมืองท่าในประเทศสเปน บนชายฝังกอสตาบลังกา เป็นเมืองหลวงของจังหวัดอาลีกาเตและเทศบาลอาลากันตี ทางตอนใต้ของแคว้นบาเลนเซีย เป็นเมืองท่าประวัติศาสตร์บนฝั่งทะเลเมดิเตอร์เรเนียน อาลิกันเตมีประชากร 334,329 คน (ค.ศ. 2011)
สุรศักดิ์ ตังค์สุรัตน์
นาวาเอก สุรศักดิ์ ตังสุรัตน์ เกิดวันที่ 1 มกราคม พ.ศ. 2508 หรือคนส่วนใหญ่เรียก โค้ชหมี เป็นอดีตนักฟุตบอลทีมชาติไทยชุดแชมป์ซีเกมส์ครั้งที่ 15 และทีมชาติไทยชุดแชมป์ซีเกมส์ครั้งที่ 17
สุรศักดิ์ ตังค์สุรัตน์ เคยทำผลงานได้อย่างยอดเยี่ยม ในการพาทีมเมืองทองฯ ยูไนเต็ด ก้าวเลื่อนชั้นจากดิวิชั่น 1 สู่ไทยลีกได้เป็นผลสำเร็จ ในฐานะ "แชมป์ดิวิชั่น 1" และ "ผู้ฝึกสอนยอดเยี่ยม" ก่อนที่จะคุมทีมเมืองทองฯ ยูไนเต็ด ต่อในไทยลีกอีก 5 นัด และพาทีมทำผลงานสุดแกร่งไร้พ่าย แต่เนื่องจากติดในส่วนของราชการ จึงขอลาทีม และให้ "โค้ชแต๊ก" อรรถพล ปุษปาคม เข้ารับหน้าที่แทนในปี 2552
15 เม.ย.54 "โค้ชหมี" เข้ารับตำแหน่งที่ปรึกษาเทคนิคควบตำแหน่งกุนซือขัดตาทัพของทีมให้กับ "สุพรรณบุรี เอฟซี" แทนที่ "วิลสัน โทลิโด้" ที่ทำผลงานออกสตาร์ตด้วยผลงานน่าผิดหวัง โดยลงสนามไปแล้ว 8 นัด ชนะ 1 เสมอ 3 และแพ้ 4 นัด เก็บได้เพียงแค่ 6 แต้มเท่านั้น หลังจากการเข้ามาของ "โค้ชหมี" โดยนัดแรกเปิดบ้านต้อนรับการมาเยือนของ "กระทิงเหล็ก" บางกอก เอฟซี ก่อนที่จะเสมอกันไป 2-2 โดยถือเป็นการเริ่มต้นที่ไม่เลวทีเดียว นัดที่สองบุกไปเยือน "พญาอินทรี" ไทยฮอนด้า ก่อนที่จะเฉือนเอาชนะไปได้หวุดหวิด 1-0 และนัดที่สามเปิดรังเหย้าเชือด "ฟอร์ซ่า" สมุทรปราการ ศุลกากร ไปอย่างสนุก 1-0 รวมผลงาน 3 นัด ชนะ 2 เสมอ 1 แพ้ 0 เก็บได้ 7 แต้ม สร้างความพอใจให้กับ "บิ๊กท๊อป" และแฟนบอลสุพรรณบุรีกับอย่างยิ่ง ซึ่ง "บิ๊กท็อป" วราวุธ ศิลปอาชา บอสใหญ่ของสุพรรณบุรี เอฟซี ก็อยากให้ "โค้ชหมี" มาทำทีมถาวรแต่เนื่องจากติดหน้าที่ของราชการ จึงไม่สามารถทำทีมสุพรรณบุรีแบบเต็มเวลาได้ ทางสโมสรสุพรรณบุรีเอฟซีจึงตัดสินใจดึง เรเน่ เดอซาเยียร์ กุนซือใหญ่ชาวเบลเยียม เข้ารับหน้าที่แทน
นอกจากนี้ "โค้ชหมี" ยังได้ชื่อเสียงให้กับวงการคนหูหนวกแห่งประเทศไทยในการคุมทีม ฟุตบอลคนหูหนวกทีมชาติไทย ชนะทีมฟุตบอลคนหูหนวกทีมชาติญี่ปุ่น คว้าอันดับ 1 ของเอเชีย และคว้าอันดับ 7 ของโลก ในศึกชิงแชมป์ฟุตบอลโลก ครั้งที่ 2 ที่เมืองอัลคาร่า ประเทศตุรกี ซึ่งทั้งคู่ผ่านเข้ามาในรอบ 8 ทีมสุดท้าย โดยรายการระดับโลกนี้ที่มี 16 ทีมมาทำการแข่งขัน จากการคลอลิฟลาย 125 ประเทศ
ธ.ค. 2556 "โค้ชหมี" น.อ.สุรศักดิ์ ตังค์สุรัตน์ตอบรับเข้ารับตำแหน่งกุญซือทีมตะหานน้ำ ราชนาวีสโมสร ในศึกยามาฮ่า ลีกวัน ที่ก่อนหน้านี้เกิดการเปลี่ยนแปลงครั้งใหญ่ในเรื่องของกุนซือหลังจากที่ทางสโมสรประกาศแยกทางกับ "ขงเบ้งลูกหนัง" อาจหาญ ทรงงามทรัพย์ และได้ทำการดันทางด้าน "โค้ชหมี" น.อ. สุรศักดิ์ ตั้งสุรัตน์ มือขวาเข้าทำหน้าที่แทนในฤดูกาล 2014
1 พ.ย.57 คุมทีม ราชนาวีสโมสร ได้อันดับ 3 คว้าตั๋วไทยลีกใบสุดท้ายเลื่อนชั้นสู่ไทยลีกเป็นผลสำเร็จ โดยการคุมทีมเปิดบ้านยันเสมอกับ บางกอก เอฟซี 1-1 นอกจากนี้ยังคุมทีมราชนาวีสโมสรทำผลงานรอบ 32 ทีมในรายการ มูลนิธิไทยคมเอฟเอคัพ 2014 และ โตโยต้าลีก คัพ 2014
เดือนธันวาคม พ.ศ. 2558 "โค้ชหมี" สุรศักดิ์ ตังสุรัตน์ หัวหน้าผู้ฝึกสอนนักกีฬาฟุตบอลคนพิการสมองชาติไทย นำทัพสู้ศึก "อาเซียนพาราเกมส์ ครั้งที่ 8" ณ ประเทศสิงคโปร์ โดยทำผลงานได้อย่างยอดเยี่ยมเป็นแชมป์ของรายการนี้ด้วยรูปแบบการเล่นที่น่าประทับใจ และการแก้เกมส์อย่างเหนือชั้น ทำให้ทุกครั้งที่ประเทศไทยลงสนาม จะได้รับเสียงเชียร์จากกองเชียร์มากมายทั้งไทยและต่างประเทศ
งูแสมรังเกล็ดเบลเชอร์
งูแสมรังเกล็ดเบลเชอร์ (; ) เป็นงูชนิดหนึ่ง จำพวกงูทะเล ในวงศ์งูพิษเขี้ยวหน้า (Elapidae)
งูแสมรังเกล็ดเบลเชอร์ มีความยาวเมื่อโตเต็มที่ประมาณ 0.5-1 เมตร (ประมาณ 20-40 นิ้ว) ความยาวของผู้ใหญ่ มีลำปล้องสีเข้มตัดสลับกันไปทั้งตลอดลำตัว
งูแสมรังเกล็ดเบลเชอร์กระจายพันธุ์ทั่วในมหาสมุทรอินเดีย, ทะเลฟิลิปปิน, อ่าวไทย, นิวกินี จนถึงตอนเหนือของออสเตรเลีย โดยถือว่าเป็นงูพิษที่มีพิษร้ายแรงมากเป็นอันดับหนึ่งของโลก โดยมีพิษรุนแรงกว่างูไทปันโพ้นทะเล ("Oxyuranus microlepidotus") ซึ่งอยู่ในวงศ์เดียวกันถึง 100 เท่า โดยมีการประมาณกันว่า พิษเพียงน้อยนิดของงูแสมรังเกล็ดเบลเชอร์สามารถฆ่ามนุษย์ได้มากกว่า 1,000 ราย แต่โอกาสที่มีผู้ถูกกัดนั้นน้อยมาก เพราะตามธรรมชาติแล้วงูแสมรังเกล็ดเบลเชอร์มีนิสัยขี้อาย หาตัวยาก และปล่อยพิษในปริมาณที่น้อย มีเพียงชาวประมงโชคร้ายบางรายเท่านั้นที่โดนงูแสมรังเกล็ดเบลเชอร์ที่ติดอวนขึ้นมากัดเข้า และถ้าโชคร้ายหากถูกปล่อยพิษออกมา โอกาสรอดชีวิตนั้นมีน้อยมาก ผู้ที่โดนกัดจะมีอาการทางระบบกล้ามเนื้อเริ่มจากปวดเมื่อยกล้ามเนื้อ เป็นอัมพาตและมักเสียชีวิตจากอาการไตวาย
การคลังสาธารณะประเทศอังกฤษ
ผู้ที่ต้องเสียภาษ คือผู้ที่มีรายได้จากการจ้างงานตนเองและหน่วยงาน ธุรกิจ ค่าเผื่อเงินบำนาญเกษียณ รายได้จากการให้บริการของธนาคาร และการจ่ายเงินปันผลหุ้น รายได้จากผลประโยชน์ การเสียภาษีรายได้จะไม่เกี่ยวกับการประกันสังคม
เงินสมทบประกันแห่งชาติทำหน้าที่เหมือนภาษีรายได้ แต่การชำระเงินให้สิทธิบุคคลที่จะบริจาค การรักษาความปลอดภัยทางสังคม ผลประโยชน์ในทางปฏิบัติ การจ่ายเงินเข้ากองทุนประกันแห่งชาติ NI 
ภาษีมูลค่าเพิ่มเป็นภาษีสัดส่วนค่าใช้จ่ายในการขายทั้งหมด เป็นภาษีที่มีมูลค่าเพิ่มในแต่ละขั้นตอนการผลิต แต่บริษัทอาจหักภาษีที่จ่ายในปัจจัยการผลิตเป็นผลิตภัณฑ์ของบริษัท 
เรียกเก็บภาษีจากสินค้าสามประเภทหลัก คือ มีส่วนของแอลกอฮอล์ เชื้อเพลิง เครื่องดื่ม ยาสูบ และถนนโดยจะถูกเรียกเก็บในอัตราที่แบน
การร่างงบประมาณและรายจ่ายประจำปีเป็นหลักการพื้นฐานตามรัฐธรรมนูญ ซึ่งหน่วยงานที่รับผิดชอบดังนี้ 
และในส่วนรายจ่ายประจำปีนั้น มีหน่วยงานที่รับผิดชอบดังนี้
ในเรื่องกระบวนการด้วยงบประมาณแผ่นดินของประเทศอังกฤษ สภาสามัญได้มีหน้าที่ในการควบคุมทางการคลัง โดยการอนุมัติงบประมาณ ให้ความเห็นชอบการใช้จ่ายงบประมาณ และคอยตรวจสอบการใช้จ่ายงบประมาณของรัฐบาล ซึ่งคณะรัฐมนตรีจะมีอำนาจในการกำหนดงบประมาณประจำปี รวมทั้งมีบทบาทอย่างยิ่งในการพิจารณาผ่านร่างงบประมาณประจำปีของรัฐสภา เมื่อรัฐบาลมีความจำเป็นที่จะต้องนำเงินงบประมาณไปใช้รัฐบาลจะต้องอธิบายถึงรายละเอียดว่าจะนำเงินงบประมาณไปใช้และใครหรือหน่วยงานใดเป็นผู้รับผิดชอบเพื่อให้มีความมั่นใจว่าเงินเหล่านี้จะนำไปใช้อย่างเหมาะสมแล้วจึงส่งคำร้องไปที่สภาสามัญเมื่อสภาสามัญอนุมัติคำร้องแล้วก็จะต้องได้รับการยินยอมอย่างเป็นทางการจากสภาขุนนางถ้าคำร้องได้รับการอนุมัติแล้วจะมีพระราชบัญญัติที่ระบุเกี่ยวกับการใช้งบประมาณออกมาอันเป็นกฎหมายที่กำหนดแนวทางการนำงบประมาณแผ่นดินไปใช้
แนวคิดแบบรัฐสวัสดิการ ซึ่งถือหลักการปกครองแบบพ่อกับลูก เป็นแนวคิดที่มีมาตั้งแต่ยุครัฐสมบูรณาญาสิทธิราชภายใต้อิทธิพลของศาสนาคริสต์ตั้งแต่ศตวรรษที่ ๑๘ และต่อมาในศตวรรษที่ ๑๙ ก็ได้รับอิทธิพลจากแนวคิดสวัสดิการสังคม ที่ว่ารัฐมีหน้าที่ส่งเสริมและดำเนินการต่างๆ รวมทั้งใช้อำนาจแทรกแซงกลไกการแข่งขันอย่างเสรี เพื่อประกันสวัสดิภาพและคุณภาพชีวิตของประชาชนให้ได้มาตรฐาน ให้สงเคราะห์แก่สมาชิกสังคมที่อ่อนแอ ด้อยโอกาสและตกทุกข์ได้ยากที่ไม่สามารถยกระดับชีวิตให้ได้มาตรฐานตามกำลังของตนเองบรรเทาความเลื่อมล้ำทางสังคม โดยรัฐมีหน้าที่
สายฮิงาชิยามะ
สายฮิงาชิยามะ (東山線) หรือสาย 1 เป็นเส้นทางรถไฟฟ้า ส่วนหนึ่งของรถไฟใต้ดินเทศบาลนาโงยะ ในเมืองนาโงยะ ประเทศญี่ปุ่น มีสถานีปลายทาง 2 แห่ง ได้แก่ สถานีทากาบาตะ และ สถานีฟูจิกาโอะกา มีสีทองเป็นสีประจำเส้นทาง และรหัสของทุกสถานี จะขึ้นต้นด้วยตัว H
ศูนย์ซ่อมบำรุงที่ ทากาบาตะ และฟูจิกาโอะกา
ปลาสิงโตปีก
ปลาสิงโตปีก หรือ ปลาสิงโตปีกจุด (; /เท-โร-อิส-โว-ลิ-แทนส์/) เป็นปลาทะเลชนิดหนึ่ง จำพวกปลาสิงโต ในวงศ์ปลาแมงป่อง (Scorpaenidae)
มีครีบอกแผ่กว้างมีก้านครีบแข็งยื่นยาวออกไป และมีเยื่อยึดระหว่างก้านครีบ ครีบหางโค้งมน พื้นลำตัวมีสีน้ำตาลอ่อน มีจุดสีดำแต้มบนเยื่อยึดระหว่างก้านครีบอก ครีบหลังมีก้านครีบแข็งทั้งหมด 13 ก้าน ซึ่งแต่ละก้านสามารถเคลื่อนไหวเป็นอิสระ โดยมีครีบเป็นตัวยึดติดไว้ ในก้านครีบหลังมีบางก้านซึ่งมีเข็มพิษและภายในบรรจุถุงพิษ รวมถึงครีบอื่น ๆ เช่น ครีบก้น, ครีบอก ด้วย หากถูกแทงจะได้รับความเจ็บปวดมาก เมื่อแทงเข้าไปในเนื้อเยื่อของผู้ที่โดนแทงจะก่อให้เกิดความปวดแสบปวดร้อน เพราะมีผลต่อระบบกล้ามเนื้อ ก่อให้เกิดอาการต่าง ๆ เช่น เป็นอัมพาต หรืออัมพาตชั่วคราว รวมถึงเป็นแผลพุพองได้ด้วย
ขนาดโตเต็มที่สามารถยาวได้ถึง 47 เซนติเมตร (18.5 นิ้ว) ในขณะที่ยังเป็นปลาวัยอ่อนจะมีความยาวสั้นกว่า 1 นิ้ว (2.5 เซนติเมตร) มีอายุขัยเฉลี่ยประมาณ 10 ปี
เป็นปลาที่มีถิ่นกำเนิดในแถบร้อนของอินโด-แปซิฟิก แต่ปัจจุบันได้กลายเป็นชนิดพันธุ์ต่างถิ่นของน่านน้ำแถบอเมริกาเหนือและแคริบเบียน เช่น มหาสมุทรแอตแลนติก, ฟลอริดา และบาฮามาส แต่ยังไม่เป็นที่ทราบแน่ชัดว่ามีการแพร่ระบาดข้ามคลองปานามาด้วยหรือไม่ เชื่อว่า มาจากการปล่อยลงสู่แหล่งน้ำธรรมชาติของการเลี้ยงเป็นปลาสวยงาม โดยพบครั้งแรกเมื่อฤดูร้อนของปี ค.ศ. 2002 โดยนักดำน้ำผู้หนึ่งที่ฟลอริดา
จากการสำรวจของนักวิทยาศาสตร์พบว่า ปลาสิงโตปีกแพร่ระบาดแทบทุกแนวปะการัง โดยสามารถพบได้ในที่ ๆ มีความลึกได้ถึง 600-800 ฟุต แต่โดยเฉลี่ยจะพบชุกชุมที่ความลึกไม่เกิน 200-400 ฟุต เป็นต้นเหตุทำให้ปลาขนาดเล็กซึ่งเป็นปลาพื้นถิ่นหลายชนิดหายไป เนื่องจากเป็นปลาที่กินอาหารได้จุมาก และแพร่ขยายพันธุ์ได้รวดเร็ว แม่ปลาหนึ่งตัวสามารถผลิตไข่ได้ถึงปีละ 2 ล้านฟอง และมีความสามารถสูงในการสืบพันธุ์ทุก ๆ 3-4 วัน ครั้งละนับแสนฟอง จนต้องมีการกำจัดด้วยวิธีการต่าง ๆ เพื่อป้องกันไม่ให้ปลาแพร่พันธ์มากจนเกินไป และไปทำลายระบบนิเวศ วิธีการกำจัดนั้นมีหลายวิธี รวมถึงการล่ามาเพื่อรับประทานเป็นอาหารของรัฐบาลบาฮามาสด้วย โดยในเริ่มแรกยังไม่มีผู้กล้ารับประทานเนื้อเพราะเกรงว่าจะมีพิษ แต่ความจริงแล้ว สามารถรับประทานได้ เนื้อปลามีความนุ่มอ่อนและมีรสชาติดี แต่กระนั้นก็ยังไม่เพียงพอ
นอกจากนี้แล้ว ปลาสิงโตปีกยังเป็นอาหารที่ชื่นชอบของปลากินเนื้อขนาดใหญ่กว่า เช่น ปลากะรัง ในขณะที่ปลาขนาดใหญ่บางจำพวก เช่น ปลาฉลาม กลับไม่กินเป็นอาหาร เนื่องจากเป็นปลาที่ไม่เคยปรากฏมาก่อนในท้องถิ่น
กีฬาบาสเกตบอลในซีเกมส์ 2013
กีฬาบาสเก็ตบอลในซีเกมส์ 2013 จัดการแข่งขันขึ้นระหว่างวันที่ 8–16 ธันวาคม 2556 รายการแข่งขันทัวร์นาเมนต์นี้ จัดขึ้นทั้งประเภทชายและหญิง การแข่งขันทั้งหมดจะมีขึ้นที่สนามกีฬาซายยาทิรี อินดอร์ ในกรุงเนปยีดอ ประเทศพม่า
สายสึรุไม
สายสึรุไม (鶴舞線) เป็นเส้นทางรถไฟฟ้าในระบบรถไฟใต้ดินเทศบาลนาโงยะ เมืองนาโงยะ ประเทศญี่ปุ่น มีสถานีปลายทาง ได้แก่ สถานีคามิโอตาอิ และ สถานีอากาอิเกะ สีประจำเส้นทางคือสีฟ้า รหัสสถานีขึ้นต้นด้วยตัว T เปิดให้บริการส่วนแรกในปี ค.ศ. 1977
ปลาสิงโตครีบจุด
ปลาสิงโตครีบจุด (; ) ปลาทะเลชนิดหนึ่ง จำพวกปลาสิงโต ในวงศ์ปลาแมงป่อง (Scopaenidae)
มีลักษณะทั่วไปคล้ายกับปลาสิงโตปีกเข็ม ("P. radiata") แต่ครีบอกมีพังผืดแผ่กว้างกว่า และมีจุดวงกลมคล้ายตาสีน้ำเงินขอบดำขนาดใหญ่หลายจุด ลายบนลำตัวมีจำนวนมากกว่า ครีบหลังตอนท้ายถึงครีบก้นใส มีจุดประสีคล้ำหรือแดงเข้มตามก้านครีบ ครีบท้องสีแดงคล้ำ
มีขนาดความยาวโดยเฉลี่ยประมาณ 10 เซนติเมตร พบใหญ่สุด 20 เซนติเมตร พบกระจายพันธุ์ตามแนวปะการังในเขตร้อนและเขตอบอุ่นมหาสมุทรแปซิฟิกและอินเดีย ในน่านน้ำไทยพบได้เฉพาะฝั่งทะเลอันดามันและเป็นปลาที่พบได้น้อย
จิตภัสร์ กฤดากร
จิตภัสร์ กฤดากร ชื่อเล่นว่า ตั๊น ปัจจุบันเป็นรองเลขาธิการพรรคประชาธิปัตย์ และกรรมการและผู้ช่วยเลขานุการมูลนิธิมวลมหาประชาชนเพื่อการปฏิรูปประเทศไทย,อดีตรองโฆษกพรรคประชาธิปัตย์, อดีตแนวร่วมกลุ่ม กปปส., อดีตเลขานุการรัฐมนตรีจุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสารในรัฐบาลอภิสิทธิ์ เวชชาชีวะ
จิตภัสร์ (ตั๊น) กฤดากร หรือชื่อสกุลเดิมว่า ภิรมย์ภักดี ชื่อจริง “จิตภัสร์” เป็นชื่อพระราชทาน แปลว่า “จิตที่ร่มเย็น” ส่วน “ตั๊น” มาจากตั๊นหน้า เพราะคุณพ่อชอบเล่น “คาราเต้” เกิดเมื่อวันที่ 16 มิถุนายน พ.ศ. 2528 เป็นบุตรสาวคนโตของจุตินันท์ ภิรมย์ภักดี รองกรรมการผู้จัดการใหญ่ บริษัท บุญรอด บริวเวอรี่ จำกัด, ประธานกรรมการ บริษัท สิงห์ เอสเตท จำกัด (มหาชน) ประธานมูลนิธิคณะกรรมการพาราลิมปิกแห่งประเทศไทย นายกสมาคมคาราเต้แห่งประเทศไทย และสมาชิกสภาปฏิรูปแห่งชาติ กับหม่อมหลวงปิยาภัสร์ ภิรมย์ภักดี ซึ่งเป็นบุตรีของหม่อมราชวงศ์ยงสวาสดิ์ กฤดากร รองผู้อำนวยการสำนักงานทรัพย์สินส่วนพระมหากษัตริย์
เริ่มเข้าเรียนที่โรงเรียนจิตรลดา ก่อนไปศึกษาต่อที่โรงเรียนประจำหญิงล้วน Westonbirt School ที่ประเทศอังกฤษจนจบชั้นมัธยมศึกษาหลังจบปริญญาจากคณะภูมิศาสตร์ มหาวิทยาลัยคิงส์คอลเลจ จิตภัสร์เคยฝึกงานทั้งในประเทศและต่างประเทศเช่นที่บริษัทโฆษณา Blue UIR Advertising, บริษัท Orange (True Move), Christian Dior, หนังสือพิมพ์ไทยรัฐ บริษัทโพลีพลัสเอ็นเตอร์เทนเม้นท์ รวมไปถึง NGO โครงการ Population and Community Development Association ที่จังหวัดกระบี่ และได้ไปเป็นครูที่บุรีรัมย์ โดยท้ายที่สุดจึงมุ่งมั่นที่จะเป็นนักการเมือง ตามบทสัมภาษณ์พิเศษ เมื่อวันที่ 23 สิงหาคม 2553
จิตภัสร์ เข้าร่วมทำงานกับรัฐบาลอภิสิทธิ์ เวชชาชีวะ โดยการชักชวนของ นิพนธ์ พร้อมพันธุ์ เลขาธิการนายกรัฐมนตรี ที่มีความสนิทสนมกับครอบครัว และเห็นว่ามีความสนใจทางการเมือง โดยมีหน้าที่เป็นผู้ช่วยและเลขานุการของ ดร.ปณิธาน วัฒนายากร รองเลขาธิการนายกรัฐมนตรี ในฐานะโฆษกสำนักนายกรัฐมนตรีจากกระแสสังคมต่อต้านร่าง พรบ. นิรโทษกรรม ที่นำโดย สุเทพ เทือกสุบรรณ โดยเริ่มจากประชาชนมาร่วมการชุมนุมที่สามเสน เมื่อ 31 พฤศจิกายน 2556 จนยกระดับมาถึงการชุมนุมขับไล่รัฐบาลที่ถนนราชดำเนิน จึงทำให้เกิดกลุ่ม กปปส. หรือ คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข ขึ้น หลังจากเหตุการณ์ดังกล่าว จิตภัสร์ ได้เข้ามาร่วมการชุมนุม โดยดูแลในเรื่องรายงานข่าวภาคภาษาอังกฤษของการชุมนุม รวมไปถึงดูแลโรงเรียนใต้ต้นไม้ สวนลุมพินี
ซึ่งจากการเข้าร่วมชุมนุม ส่งผลทำให้ครอบครัวได้รับผลกระทบ จิตภัสร์ ภิรมย์ภักดี ตัดสินใจเปลี่ยนนามสกุลเป็น “จิตภัสร์ กฤดากร” ในราชสกุลกฤดากร ฝ่ายจุตินันท์ ภิรมย์ภักดี บิดา ออกมาขอโทษต่อสื่อมวลชนที่จิตภัสร์แสดงความเห็นผ่านสื่อซึ่งแปลความได้ว่า "คนชนบทไม่มีความรู้ความเข้าใจประชาธิปไตย" และเห็นควรให้จิตภัสร์เปลี่ยนนามสกุล
จิตภัสร์ไปร่วมทำกิจกรรมเพื่อการศึกษาและเยี่ยมเยียนพี่น้องประชาชนใน 3 จังหวัดชายแดนภาคใต้ อยู่บ่อยครั้ง จนมีผู้ตั้งฉายาว่า "นางฟ้าของมวลมหาประชาชน"
เมื่อวันที่ 19 กันยายน 2558 หลังมีกรณีพิพาทที่จิตภัสร์สมัครเข้ารับราชการตำรวจ จึงแถลงข่าวประกาศถอนตัวสมัครเป็นตำรวจในวันที่ 24 กันยายน 2558 ณ โรงแรมดุสิตธานี โดยระบุไม่อยากสร้างความแตกแยกในสังคม ขอแสดงความเสียใจอย่างสุดซึ้ง ที่คงไม่มีวาสนาเข้ามาทำงานตำรวจ สวมเครื่องแบบในฐานะผู้พิทักษ์สันติราษฎร์และพร้อมจะนำคำติมาพัฒนาตัวเอง และรับใช้ประชาชน ในฐานะผู้หญิงที่มุ่งมั่นทำงานเพื่อทำประโยชน์ให้ทุกคนอย่างไม่ย่อท้อ
พระสุนทรธรรมประพุทธ์ (เกษร ฐานิสฺสโร)
พระสุนทรธรรมประพุทธ์ (เกษร ฐานิสฺสโร) (19 ตุลาคม พ.ศ. 2481- ปัจจุบัน) พระภิกษุในพระพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นอดีตเจ้าคณะอำเภอยางตลาดและอดีตเจ้าอาวาสวัดอร่ามมงคล อำเภอยางตลาด จังหวัดกาฬสินธุ์ ปัจจุบันเป็นรองเจ้าคณะจังหวัดกาฬสินธุ์และเจ้าอาวาสวัดเหนือ อำเภอเมือง จังหวัดกาฬสินธุ์ ได้รับพระกรุณาโปรดเกล้าฯพระราชทาน
ตั้งสมณศักดิ์เป็นพระราชาคณะชั้นสามัญ(สย.) เมื่อวันที่ ๕ ธันวาคม ๒๕๕๖
พระสุนทรธรรมประพุทธ์ (เกษร ฐานิสฺสโร) มีนามเดิมว่า เกษร นามสกุล สรสันต์ เกิดเมื่อวันเสาร์ ที่ 19 เดือนตุลาคม พ.ศ. 2481 ตรงกับวันแรม 12 ค่ำ เดือน 12 ณ บ้านเลขที่ 19 หมู่ที่ 8 บ้านดอนยานาง 
ต.อุ่มเม่า(ปัจจุบัน ต.ดอนสมบูรณ์) อ.ยางตลาด จ.มหาสารคาม(ปัจจุบัน จ.กาฬสินธุ์) โยมบิดาชื่อ นายเหลื่อม สรสันต์ โยมมารดาชื่อ นางอ่อน สรสันต์
เป็นพระอุปัชฌาย์ เมื่อได้บรรพชาเป็นสามเณรแล้วก็ได้อยู่ในสมณเพศ เคร่งครัดในพระธรรมวินัยและหลักปฏิบัติตามรอยพระอุปัชฌาย์อาจารย์ ศึกษาเล่าเรียนพระปริยัติธรรมเรื่อยมา
เจ้าอาวาสวัดดอนยานาง เป็นพระอุปัชฌาย์ เมื่อได้อุปสมบทแล้วก็ได้ปฏิบัติศาสนกิจและศาสนประโยชน์ทางพระพุทธศาสนาไว้มากมายนานัปการ และได้ศึกษาเล่าเรียนพระปริยัติธรรม
ตลอดถึงการได้รับแต่งตั้งเป็นพระธรรมทูต ประจำหน่วยอำเภอยางตลาด จังหวัดกาฬสินธุ์ เดินทางจาริกไปเผยแผ่หลักธรรมคำสอนของพระพุทธศาสนาในท้องที่ต่างๆในเขตอำเภอ
http://www.mahathera.org/detail.php?module=mati&id=255404120901&title=10
http://news.tlcthai.com/news/231794.html
บัญชีรายนามพระสงฆ์ที่ทรงพระกรุณาโปรดเกล้าฯให้นิมนต์เข้ารับพระราชทานเลื่อนและตั้งสมณศักดิ์พระราชาคณะ ประจำปีพุทธศักราช 2556
กีฬาบิลเลียดและสนุกเกอร์ในซีเกมส์ 2013
กีฬาบิลเลียดและสนุกเกอร์ในซีเกมส์ 2013 จัดแข่งขันขึ้นที่สนามอาคารอินดอร์วันนาเต้ย์ดิ ในกรุงเนปยีดอ ประเทศพม่า ระหว่างวันที่ 13–20 ธันวาคม 2556
กีฬาเรือแคนูในซีเกมส์ 2013
เรือแคนูในซีเกมส์ 2013 จัดแข่งขันขึ้นที่เขื่อนนกาไลค์ กรุงเนปยีดอ ประเทศพม่า ระหว่างวันที่ 9–13 ธันวาคม 2556
โอ ว็อน-บิน
โอวอนบิน เรียนที่มาวิทยาลัยโซลเนชั่นยูนิเวอร์ซิตี้ และเขามีอาชีพเนนายแบบและเนนักแสดงดาราและนักร้องค่ะ.
โอ ว็อน-บิน เกิดที่ อินช็อน เขาเคยเป็นสมาชิกวง FT Island เขาลาออกจากวงในปี 2552 แลเปิดตัวเป็นศิลปินเดี่ยว ในเดือนพฤศจิกายน ของปี 2010
ปลาฉลามกรีนแลนด์
ปลาฉลามกรีนแลนด์ (; ) ปลากระดูกอ่อนชนิดหนึ่ง จำพวกปลาฉลาม ในวงศ์ปลาฉลามสลีปเปอร์ (Somniosidae)
ปลาฉลามกรีนแลนด์ เป็นปลาฉลามกินเนื้อที่มีขนาดใหญ่ที่สุดชนิดหนึ่ง นับว่ารองมาจากปลาฉลามขาว เพราะอาจยาวได้ถึง 24 ฟุต และมีน้ำหนักได้ถึง 2,500 ปอนด์ แต่ขนาดโดยเฉลี่ยทั่วไปยาว 2.44–4.8 เมตร (8.0–16 ฟุต) และมีน้ำหนักประมาณ 400 กิโลกรัม (880 ปอนด์) ปลาฉลามกรีนแลนด์มีผิวหนังที่หนาหยาบเหมือนกระดาษทรายสีเทาเข้มเกือบดำ ครีบหลังเป็นเพียงโหนกสั้น ๆ ไม่เหมือนกับปลาฉลามทั่วไป
มีขากรรไกรกว้าง มีฟันที่แหลมคมเรียงกันเป็นแถว บนขากรรไกรบน 48–52 ซี่ ในขณะที่ขากรรไกรล่างมีประมาณ 50–52 ซี่ ใช้สำหรับจับอาหารให้แน่นและงับเหยื่อ รวมทั้งสะบัดให้ขาด
ปลาฉลามกรีนแลนด์ พบกระจายพันธุ์อยู่ในแถบน้ำที่หนาวเย็นมีอุณหภูมิเพียง 10 ถึง -6 องศาเซลเซียส ในแถบอาร์กติก เช่น กรีนแลนด์, ไอซ์แลนด์ หรือนอร์เวย์ นับว่าเป็นปลาฉลามที่อาศัยอยู่ในซีกโลกตอนเหนือที่สุด นอกจากนี้แล้วยังอาศัยอยู่ในความลึกกว่า 2,000 ฟุตจากผิวน้ำ
ดังนั้น วงจรชีวิตของปลาฉลามกรีนแลนด์จึงยังไม่เป็นที่รู้จักมากนัก เชื่อว่ากินปลาและสัตว์น้ำชนิดต่าง ๆ ตามพื้นทะเลเป็นอาหาร รวมถึงซากสัตว์ขนาดใหญ่ที่ตายลงน้ำด้วย เช่น หมีขั้วโลก, ม้า หรือ กวางแคริบู เนื่องจากมีการผ่าพบซากสัตว์เหล่านี้ในกระเพาะอาหาร และเชื่อว่าด้วยขนาดและรูปร่าง กอรปกับถิ่นที่อยู่อาศัยจึงเป็นต้นเหตุของความเชื่อเรื่องสัตว์ประหลาดขนาดใหญ่ในแม่น้ำหรือมหาสมุทรในแถบซีกโลกทางเหนือ เช่น สัตว์ประหลาดล็อกเนสส์ 
แม้จะยังไม่เป็นที่รู้จักมากนัก แต่ทว่าชาวไวกิ้งหรือชาวไอซ์แลนด์ได้รับประทานเนื้อของปลาฉลามกรีนแลนด์มานานนับเป็นพันปีแล้ว โดยมีชื่อเรียกในภาษาอินุอิตว่า ""Eqalussuaq"" โดยมีการทำการประมงจนเป็นอุตสาหกรรม โดยเรือประมงที่ใช้เอ็นเบ็ดน้ำลึกยาวถึง 1 ไมล์ หรือ 1 ไมล์ครึ่ง และมีระยะเวลาการออกเรือเป็นช่วงเวลา ซึ่งอาจทิ้งเวลานานถึงหลายสัปดาห์หรือหลายเดือน เนื้อของปลาฉลามกรีนแลนด์เมื่อรับประทานสด ๆ จะมีสภาพเป็นพิษ ต้องผ่านกระบวนการถนอมอาหาร เช่น หมัก และ ตากแห้ง เรียกในภาษาไอซ์แลนด์ว่า ฮัลกาติ (Hákarl) เป็นระยะเวลานานก่อนจึงจะสามารถรับประทานได้ เนื้อเมื่อหั่นมาแล้วจะมีสีขาวบาง กระนั้นก็ยังคงมีกลิ่นฉุนคล้ายกลิ่นปัสสาวะอยู่ดี เมื่อรับประทานเข้าไปแล้วก็ยังคงมีกลิ่นติดอยู่ในปากไปอีกนาน จนได้ชื่อว่าเป็นอาหารที่มีกลิ่นฉุนที่สุดในโลก
ไม้คิว
ไม้คิว () หรือ ไม้คิวสนุกเกอร์ (snooker cue) ไม้คิวพูล (pool cue) เป็นอุปกรณ์หลักในเกม สนุกเกอร์ พูล หรือ แครอมบิลเลียด (carom billiards) ใช้ในการแทงลูกคิว ไม้คิวเป็นแท่งเรียวมีความยาวประมาณ 58 นิ้ว (1.5 เมตร) และมีน้ำหนัก 18-21 ออนซ์ (510-600 กรัม) สำหรับพูล (สั้นกว่านี้สำหรับ แครอมบิลเลียด และยาวกว่านี้สำหรับ สนุกเกอร์ และน้ำหนักเบาสำหรับทั้งสอง) ไม้คิวส่วนใหญ่จะทำจากไม้ แต่บางครั้งปกคลุมหรือสลักด้วยวัสดุอื่นๆ รวมทั้ง แกรไฟต์ คาร์บอนไฟเบอร์ หรือ ไฟเบอร์กลาส ในอดีตคำว่า คิว (Cue) ในภาษาอังกฤษก่อนหน้านี้เริ่มใช้ตั้งแต่ศตวรรษ 16 ถึงศตวรรษที่ 19 นั้นคือ billiard stick (ไม้บิลเลียด)
แสงดาวกลางใจ
แสงดาวกลางใจ เป็นละครในชุด "ลูกไม้ของพ่อ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
เต่าเสือดาว
เต่าเสือดาว (; ) สัตว์เลื้อยคลานประเภทเต่าชนิดหนึ่ง จัดเป็นเต่าบก (Testudinidae) ชนิดหนึ่ง
ชื่อทางวิทยาศาสตร์ของเต่าเสือดาว มาจากภาษากรีก 2 คำ คือคำว่า "Stigma" หมายถึง "การกำหนด" หรือ "จุด" และคำว่า "Chelone"(Χελωνη) หมายถึง "เต่าบก" ขณะที่ชื่อชนิดคำว่า "pardus" เป็นภาษาลาติน หมายถึง "เสือดาว" โดยหมายถึงลวดลายคล้ายลายเสือดาวบนกระดอง
เต่าเสือดาว นับเป็นเต่าบกเพียงชนิดเดียวเท่านั้นที่อยู่ในสกุล "Stigmochelys" นับเป็นเต่าบกที่มีขนาดใหญ่เป็นอันดับ 4 ของโลก รองจาก เต่ากาลาปากอส, เต่าอัลดาบร้า และเต่าซูลคาต้า โดยมีขนาดกระดองยาวได้ถึง 23 นิ้ว (54.42 เซนติเมตร) ซึ่งโดยปกติตัวผู้มักจะมีขนาดใหญ่กว่าตัวเมีย กระดองจะมีลายเป็นจุดแต้มสีดำบนผิวกระดองพื้นสีอ่อน จุดแต้มนี้มีทั้งที่มีขนาดใหญ่กระจายอยู่ห่างกันและที่อยู่ใกล้กัน โดยแบ่งออกได้เป็น 2 ชนิดย่อย คือนอกจากนี้แล้ว เต่าเสือดาวที่พบในแอฟริกาใต้มีลักษณะเฉพาะอีกประการหนึ่ง นั่นคือ ผิวหนังจะมีการตกกระ โดยมีจุดดำเล็ก ๆ กระจายตามผิวหนัง กระนี้เห็นได้ชัดในลูกเต่าที่เพิ่งฟักจากไข่และเต่าวัยอ่อนก่อนจะค่อย ๆ เลือนหายไปตามอายุที่เพิ่มขึ้น ลูกเต่าที่เพิ่งฟักจากไข่จะมีลวดลายจำเพาะบนกระดอง เป็นลายจุด 2 จุดซึ่งจะอยู่บนแผ่นกระดองแต่ละแผ่น (หรืออาจกินพื้นที่มากกว่าหนึ่งแผ่น) เหมือนจุดแฝด จุดแฝดดังกล่าวจะค่อย ๆ เลือนหายไปเมื่อเต่าโตขึ้นเช่นกัน แต่จำนวนจุดคู่บนแผ่นกระดองของเต่าแต่ละตัวจะไม่เท่ากัน เต่าบางตัวอาจจะมีมากแต่บางตัวก็อาจจะไม่มีเลย แม้กระทั่งเต่าที่ฟักออกมาจากครอกเดียวกันบางตัวก็มีลายจุดบนกระดองในขณะที่บางตัวไม่มี
เต่าเสือดาว เป็นเต่าที่กินพืชเป็นอาหาร โดยมีหญ้าและผักใบเขียวเป็นอาหารหลัก นอกจากนี้แล้วยังสามารถกินลูกแพร์หนาม ตลอดจนลำต้นและผลของต้นพืชอวบน้ำได้ด้วย โดยมีพฤติกรรมหาของกินตลอดทั้งวัน เข้าสู่วัยเจริญพันธุ์เมื่ออายุได้ 12-15 ปี
พบกระจายพันธุ์ในพื้นที่แห้งแล้งของทวีปแอฟริกา ตั้งแต่แอฟริกาใต้สะฮาราลงมาในหลายประเทศ เต่าเสือดาวที่พบในแอฟริกาใต้ พบได้ในจังหวัดเคป และบริเวณตะวันตกเฉียงใต้ของรัฐออเรนจ์ฟรี โดยมีรายงานว่าพบมีการผสมพันธุ์ข้ามสายพันธุ์ระหว่างชนิดย่อยทั้ง 2 ชนิดกันด้วย
เต่าเสือดาว นับเป็นเต่าบกอีกชนิดหนึ่งที่มีความสวยงาม จึงนิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์แปลกหรือสัตว์ต่างถิ่น ในที่เลี้ยงเต่าสามารถเข้าสู่วัยเจริญพันธุ์เมื่ออายุได้เพียง 6 ปี พฤติกรรมในการผสมพันธุ์จะเริ่มจากเต่าตัวผู้จะเป็นฝ่ายเปล่งเสียงคำรามออกทางจมูก หลังผสมพันธุ์ตัวเมียจะวางไข่ซึ่งมีจำนวนระหว่าง 5-18 ฟอง โดยการขุดรูฝังไว้ใต้ทราย เต่าเสือดาวแอฟริกาใต้ ขยายพันธุ์ในสถานที่เลี้ยงได้ยากกว่าเต่าเสือดาวธรรมดา
ไม่บ่อยนักที่ไข่เต่าเสือดาวจะฟักเป็นตัวในตู้ฟัก โดยส่วนใหญ่การเพาะขยายพันธุ์ที่ประสบความสำเร็จมักเกิดขึ้นเมื่อไข่เต่าถูกฝังทิ้งไว้ในพื้นดิน ภายใต้อากาศซึ่งใกล้เคียงกับที่อยู่อาศัยตามธรรมชาติของเต่าเสือดาว แต่อย่างไรก็ดีมีผู้เพาะพันธุ์เพียงจำนวนน้อยเท่านั้นที่สามารถเพาะขยายพันธุ์เต่าเสือดาวได้ในสถานที่เลี้ยง
นภาพร หงสกุล
นภาพร หงสกุล (ชื่อเล่น: เขียด) เป็นนักแสดงอาวุโสท่านหนึ่งของวงการ มีผลงานเด่นหลายชิ้น เช่น ภาพยนตร์ กว่าจะรู้เดียงสา,ประชาชนชาวแฟลต, ทอฝันกับมาวิน, ชูชก กัณหา ชาลี, จ้อนกับแดง เป็นต้น ปัจจุบันยังคงรับงานแสดงอยู่เรื่อยๆ
นภาพร หงสกุล ชื่อเล่น เขียดแต่คนส่วนใหญ่เรียกเธอว่า "ตุ่ม" เพราะเป็นชื่อตัวละครจากเรื่อง ประชาชนชาวแฟลต ที่ทำให้เธอโด่งดัง เธอเป็นนักแสดงหญิงชาวไทย เป็นบุตรสาวของ คุณพ่อทองชวน และคุณแม่เจริญใจ หงสกุล เป็นนักแสดงสมทบที่มีผลงานยาวนานที่สุด โดยเริ่มมีผลงานตั้งแต่วัยเด็ก อายุ 2-3 ขวบ ก็ได้แสดงละครเวทีโบราณเป็นละครร้องหรือที่เรียกว่าละครเร่ เร่ไปเหมือนลิเก ซึ่งจะเล่นเป็นเรื่องๆ ที่เป็นที่รู้จักก็คือเรื่อง “อาญารัก” โดย “คุณสำเนาว์ หิริโอตัปปะ” เป็นผู้ประพันธ์ และได้ตั้งชื่อใหม่ให้เธอว่า “นภาพร” เพราะชื่อแต่แรกเกิดเธอชื่อ “ชรินทร์ หงสกุล”
หลังจากนั้นก็ได้แสดงภาพยนตร์ ละครโทรทัศน์ต่างๆมากมาย จนถึงปัจจุบัน ส่วนมากจะเล่นเป็นบบทแม่และคนรับใช้ แต่บทต่างๆที่นภาพรได้เล่นนั้นกลับเป็นบทที่เป็นที่จดจำของผู้ชมหลายๆคน ผนงานละครที่มีชื่อเสียง ยกตัวอย่างเช่น ประชาชนชาวแฟลต, ทอฝันกับมาวิน, ความรักสีดำ , ไฟรักอสูร , นางสาวจริงใจ กับนายแสนดี และ ดาวเปื้อนดิน เป็นต้น
ด้านสถานะภาพ สมรสกับ นายณรงค์ รตาภรณ์ หรือโกร่ง กางเกงแดง (หย่า) นักแสดงอาวุโสชาวไทย มีผลงานแสดงภาพยนตร์มากกว่า 200 เรื่อง (ปัจจุบันโกร่ง กางเกงแดง เสียชีวิตแล้ว)
ชินลงในซีเกมส์ 2013
ชินลงในซีเกมส์ 2013 จัดการแข่งขันขึ้นที่ สนามกีฬาอาคารหวุ่นนา เตอิกดี กรุงเนปยีดอ ประเทศพม่า ระหว่างวันที่ 4–9 ธันวาคม 2556
เกนหลง สนิทวงศ์ ณ อยุธยา
ท่านผู้หญิง เกนหลง สนิทวงศ์ ณ อยุธยา (13 สิงหาคม 2465) นางสนองพระโอษฐ์ และมาตุลานี (น้าสะใภ้) ในสมเด็จพระนางเจ้าสิริกิติ์ พระบรมราชินีนาถ
ท่านผู้หญิงเกนหลง เกิดเมื่อวันที่ 13 สิงหาคม พ.ศ. 2465 เป็นธิดาของพระอาทรปฏิฑัตกับผาด หงสนันทร์ (สิทธิสารีบุตร) สมรสกับพลโท นายแพทย์ หม่อมหลวงจินดา สนิทวงศ์ มีบุตร-ธิดา 3 คน คือ
ท่านผู้หญิงเกนหลง เป็นผู้ประพันธ์หนังสือที่สำคัญ ได้แก่ “ทำเป็นธรรม” (หนังสือพระราชประวัติการเสด็จขึ้นครองราชย์ของพระบาทสมเด็จพระปรมินทรมหาภูมิพลอดุลยเดช) และ "เป็น อยู่ คือ" (หนังสือพระราชประวัติของสมเด็จพระนางเจ้าสิริกิติ์ พระบรมราชินีนาถ)
ลูกบิลเลียด
ลูกบิลเลียด () เป็นลูกบอลหนักที่ขนาดเล็กใช้ในบิลเลียด เช่น แครอมบิลเลียด (carom billiards) พูล (pool) และ สนุกเกอร์ (snooker) จำนวน ลักษณะ เส้นผ่านศูนย์กลาง สีสัน และรูปแบบของลูกที่แตกต่างกันขึ้นอยู่กับของเกมตามชนิดนั้นที่จะใช้เล่น คุณสมบัติลูกต่างๆโดยเฉพาะอย่างยิ่งเช่น ความแข็ง ความเสียดทาน และ ความยืดหยุ่น มีความสำคัญมากของจุดสำคัญที่ดีของการเล่น
เซปักตะกร้อในซีเกมส์ 2013
เซปักตะกร้อในซีเกมส์ 2013 จัดแข่งขันขึ้นที่ สนามกีฬาอาคารหวุ่นนาเตอิกดี ในกรุงเนปยีดอ ประเทศพม่า ระหว่างวันที่ 11–22 ธันวาคม 2556
รายงาน
รายงาน
รายงาน
รายงาน
โต๊ะบิลเลียด
โต๊ะบิลเลียด () เป็นโต๊ะที่มีบริเวณสำหรับเกมบิลเลียดชนิดต่างๆ ในยุคโมเดิร์นทุกโต๊ะบิลเลียด (ไม่ว่าจะเป็น แครอมบิลเลียด พูล และ สนุกเกอร์) มีพื้นผิวเรียบทำแบบกระดานชนวนที่โต๊ะลองด้วยกระเบื้องปูพื้นที่ปกคลุมด้วยผ้าและขอบโต๊ะล้อมรอบด้วยยางที่ขอบชิ่งสูงจากเหนือพื้น ในอดีตคำว่า billiard board (กระดานบิลเลียด) ในภาษาอังกฤษเคยใช้ในศตวรรษที่ 16 ถึงศตวรรษที่ 17
ยกน้ำหนักในซีเกมส์ 2013
ยกน้ำหนักในซีเกมส์ 2013 จัดแข่งขันขึ้นที่ สนามกีฬาเต็งพยู ย่างกุ้ง ประเทศพม่า ระหว่างวันที่ 13–16 ธันวาคม 2556 โดยที่การแข่งขันมีทั้งหมด 5 ประเภทสำหรับน้ำหนักผู้หญิงและ 6 ประเภทสำหรับน้ำหนักผู้ชาย
11 ชุดของแต่ละเหรียญรางวัลที่ได้รับในการแข่งขันดังต่อไปนี้:
ปีกมงกุฎ
ปีกมงกุฎ เป็นละครโทรทัศน์ไทยที่ออกอากาศในปี พ.ศ. 2557 ทาง สถานีโทรทัศน์สีกองทัพบกช่อง 7ตรีอัปสร หญิงสาวสวยผู้เดินทางกลับมาจากสำเร็จการศึกษาที่ประเทศอังกฤษ ตรีอัปสรเป็นลูกสาวเพียงคนเดียวของ ดารินทร์ แม้ทั้งคู่จะมีชื่อเสียงในแวดวงสังคมชั้นสูง แต่ทว่าประวัติดั้งเดิมนั้น ดารินทร์พยายามที่จะปิดบัง เพราะพื้นเพแล้วดารินทร์เป็นเพียงพนักงานออฟฟิศทั่วไป และมีตรีอัปสรกับ กล้า ซึ่งเป็นเพียงชายขี้เมาในสลัมเท่านั้น นั่นทำให้ตรีอัปสรโตขึ้นมาอย่างฝังใจและมีความหลังกับ ชญานนท์ และ อรสินี ที่สมัยเด็กทั้ง 3 คนโตมาพร้อมกัน ซึ่งปัจจุบันนี้ทั้งคู่ก็ได้คบหากันอยู่ ชญานนท์เป็นลูกชายเพียงคนเดียวของ ดิษฐ์ เจ้าของสถานีโทรทัศน์ไทยเท็น ซึ่งเป็นสถานีแห่งใหม่และกำลังมาแรง ดิษฐ์คิดอย่างนักธุรกิจว่าต้องทำอย่างไรก็ได้ เพื่อให้ช่องของตัวเองมีเรตติ้งสูง ๆ จึงคิดที่จะจัดประกวดนางงามขึ้นมาในชื่อ "นางสาว ณ สยาม" ซึ่งอรสินี หญิงสาวสวยผู้มีน้ำจิตน้ำใจงดงามและเพรียบพร้อมทุกอย่างเข้าประกวด นั่นทำให้ตรีอัปสรต้องเข้าแข่งขันประกวดบ้าง เพื่อที่จะเอาชนะอรสินีและชญานนท์ให้ได้ด้วยความแค้นที่มีมาแต่หนหลัง
พัก นารา
พัก นารา(Hangul: 박나래; Hanja: 朴나래; เกิด 23 กุมภาพันธ์ 2531 )เป็น นักร้อง นักแสดง นักเต้น ไอดอล ชาวเกาหลีใต้ รู้จักในสถานะสมาชิกวง สปีก้า
นาราเกิดใน อินช็อน เกาหลีใต้ หลังจากเธอจบจากโรงมัธยมปลายในอินชอนแล้วนาราสอบเข้าได้ที่มหาวิทยาลัยคย็องฮี ก่อนเปิดตัวนาราเธอเป็นนักดนตรีสมัครเล่น และเธอก็ได้ออดิชั่นในรายการ ทางช่อง และเธอได้ผ่านเข้า 10 คนสุดท้ายในซีซั่นแรก และเธอได้ซิงเกิลแรกชื่อว่า I Love You
ในปี 2010 เธอได้ออดิชั่นที่ บีทูเอ็ม เอ็นเตอร์เทนเมน์ และได้รับฝึกอบรม และในเดือนธันวาคมปี 2011 เธอได้รับการยืนยันว่าเธอจะเปิดตัวในสถานะสมาชิกวง สปีก้า
ไก่ต๊อก
ไก่ต๊อก () เป็นวงศ์ของสัตว์ปีกจำพวกไก่วงศ์หนึ่ง ใช้ชื่อวงศ์ว่า Numididae
ลักษณะโดยทั่วไปของไก่ต๊อก คือ มีจะงอยปากสั้นและหนา สีน้ำตาลหรือแดงอมส้ม มีเหนียงสีเทาอมดำห้อยอยู่ที่จะงอยปากล่างแผ่ไปทั้ง 2 ข้างของคาง และมีเหนียงสีขาวประแดงบริเวณใต้ขากรรไกรทั้ง 2 ข้างด้วย หัวถึงสันคอมีขนเล็กน้อยหรือไม่มีเลย ลำตัวป้อม ขนหางมี 14-16 เส้น หางสั้น ปลายชี้ลง ขาแข็งแรง ส่วนนิ้วตีนเหมือนไก่ในวงศ์ Phasianidae ตัวผู้มีเดือยหรือไม่มีแล้วแต่ชนิด
มีพฤติกรรมการจับคู่เพียงคู่เดียวตลอดชีวิต อาศัยอยู่รวมกันเป็นฝูง บางครั้งอาจมีสมาชิกได้ถึง 100 ตัว แพร่กระจายพันธุ์ทั่วไปในทวีปแอฟริกา หากินตามพื้นดินมากกว่าจะขึ้นต้นไม้ จะบินหรือขึ้นต้นไม้ต่อเมื่อจำเป็น เช่น หนีศัตรู มักอาศัยอยู่ตามป่าโปร่งและทุ่งหญ้าสะวันนา ในธรรมชาติมักตกเป็นอาหารของสัตว์กินเนื้อชนิดต่าง ๆ เช่น ลิงบาบูน, เสือชีตาห์, ไฮยีนา, หมาจิ้งจอก, เสือดาว และนิยมเลี้ยงเป็นสัตว์เลี้ยงสวยงามและบริโภคเนื้อและไข่เป็นอาหารสำหรับมนุษย์